Članovi Odbora za kontrolu službi bezbednosti pružili su punu podršku predsedniku Republike Srbije Aleksandru Vučiću, svim državnim organima i službama bezbednosti u naporima koje ulažu na zaštiti i očuvanju bezbednosti Republike Srbije i svih njenih građana. U slučaju ubistva Olivera Ivanovića, Odbor je oštro osudio pokušaj takozvanih vlasti u Prištini da skrene pažnju sa stvarnih izvršilaca, nalogodavaca i motiva.\nČlanovi Odbora oštro su osudili orkestriranu agresivnu kampanju, tzv. vlasti u Prištini, čiji je krajnji cilj proterivanje građana srpske nacionalnosti i sprečavanje svih njihovih veza sa Republikom Srbijom. Svima je jasno da je na delu stvaranje Velike Albanije i da se cela ova kampanja vodi i koordinira iz jednog centra, što je ovih dana dokazano i namerom Prištine i Tirane da formiraju zajedničke ambasade. Predsednik Vučić je u prethodnom periodu upozoravao na ovakav krajnji ishod i Odbor očekuje reakciju međunarodne zajednice, kako na sprečavanju stvaranja etničkih čistih država u regionu, tako i na zaštiti života građana srpske nacionalnosti na Kosovu i Metohiji.\nKako je istaknuto u diskusiji, aktuelna bezbednosna situacija zahteva intenzivno angažovanje svih državnih struktura kao i organa bezbednosti Republike Srbije. U tom smislu, članovi Odbora pružili su punu podršku daljem koordiniranom i usklađenom radu službi bezbednosti na planu zaštite nacionalnih interesa i primene bezbednosno-obaveštajne politike Republike Srbije.\nPo oceni članova Odbora, izveštaji vojnih službi bezbednosti su detaljni i kvalitetni i pružaju sveobuhvatan uvid u rad i rezultate koje su Vojnobezbednosna i Vojnoobaveštajna agencija ostvarile u izveštajnom periodu.\nČlanovi Odbora za kontrolu službi bezbednosti pozitivno su ocenili profesionalno postupanje i rad pripadnika Vojnobezbednosne i Vojnoobaveštajne agencije na ostvarivanju prioritetnih zadataka u izveštajnom periodu i naglasili punu podršku njihovom daljem angažovanju na realizaciji težišnih zadataka. Konstatovano je da su vojne službe bezbednosti u izveštajnom periodu sve zadatke iz svojih nadležnosti vršile u skladu sa važećim pozitivno-pravnim propisima, u interesu zaštite bezbednosti Republike Srbije i svih njenih građana.


Djurić: Beograd nije dobio nikakva dokumenta od Prištine o ubistvu Ivanovića\nBeta 7. februara 2018. 10:00\nDirektor Kancelarije za Kosovo i Metohiju Marko Djurić kazao je danas da Beograd nije dobio nijedan podatak od Prištine o ubistvu nekadašnjeg lidera Gradjanske inicijative SDP Olivera Ivanovića, što, kako je ocenio, govori o nameri onih koji vode istragu.\n„Tokom jučerašnjeg dana sam razgovarao sa svim našim nadležnim institucijama, niko nije dobio nijedan podatak iz Prištine i to dosta govori o karakteru same istrage, o nameri onih koji je vode i tvrde u javnosti da saradjuju, a mi znamo da ne saradjuju“, kazao je Djurić za Radio televiziju Srbije.\nOn je dodao da su tvrdnje da je Beograd dobio informacije iz Prištine „zabrinjavajuće jer Beogradu ništa apsolutno nije stiglo“, kao i da svi gradjani mogu da izvedu zaključak da „tu nije nešto kako treba“.\nKosovski ministar pravde Abeljard Tahiri izjavio je da su kosovske institucije 5. februara dostavile Srbiji tražena dokumenta o toku istrage ubistva Olivera Ivanovića.\nUpitan da li će se nešto promeniti nakon današnjeg sastanka Saveta bezbednosti Ujednjenih nacija i opomena upućenih Prištini iz UN, Djurić je odgovorio sa „prećutaću“.\n„Samo održavanje sednica Saveta bezbednosti UN užasno nervira separatiste u Pristini jer pokazuje da nista na Kosovu i Metohiji nije rešeno i ako pokušavaju da reše status, ta tema nije regulisana na način koji njima odgovara“, kazao je Djurić i dodao da je sednica prilika za Srbiju da iznese svoje interese i istinu „šta se to tamo (na KiM) dešava“.\nGovoreći o Strategiji za Zapadni Balkan, on je ocenio da je to dobra i važna vest za Srbiju jer pokazuje da je ugled Srbije porastao.


UVREDLJIVI GRAFITI za Srbe povratnike u kosmetskom selu Ljubožda - Nova Borba\nUVREDLJIVI GRAFITI za Srbe povratnike u kosmetskom selu Ljubožda\nU Ljuboždi kod Istoka, gde se nedavno vratilo 13 srpskih porodica, sinoć su nedaleko od kuće u kojoj žive Srbi ispisani grafiti uvredljive sadržine upućeni upravo Srbima.\nKosovski ministar Dalibor Jevtić je odmah nakon saznanja o ispisivanju grafita izrazio duboku zabrinutost i tražio od nadležnih institucija bolju zaštitu Srba u Ljuboždi, kako bi nesmetano mogli da žive u mestu u kome su se vratili, navodi se u saopštenju njegovog kabineta.\nOni su, kako je rekao, "uporni da opstanu na svojim ognjištima u svojoj Ljuboždi i zato im se mora obezbediti sigurnost i moraju se izbeći ovakvi incidenti, koji imaju za cilj da povratnike u Ljuboždi ponovo nateraju da napuste Kosovo".\nIstakao je da povratnici niti u Ljuboždi, niti u bilo kom drugom povratničkom mestu nisu bili pretnja nikada i nikome.\n"Ljudi koji su se vratili, žele samo da ostvare svoja osnovna prava od kojih je prvo i osnovno, pravo na slobodan život bez zastrašivanja. Mi čvrsto stojimo uz te ljude i oni od strane ministarstva na čijem sam čelu imaju svaki vid podrške da ostanu u Ljuboždi. Ovakvi incidenti i ovako loše poruke nas neće pokolebati u nameri da vratimo sve one koji žele da se na Kosovo vrate", rekao je ministar Jevtić.\nIstakao je da nadležni organi moraju raditi svoj posao, tako da svima na Kosmetu obezbede sigurno okruženje i dodao da je interes svih da se brzom reakcijom kosovske policije otkrije ko je to uradio.\n"Moja poruka svima koji ovakve incidente čine, jeste da odustanu od provokacija, nasilja i svega onoga što nosi probleme u životu običnih ljudi", rekao je Jevtić.


"Postizanje sporazuma o međusobnom priznavanju tokom jeseni" • RTK\nIzvestilac za Kosovo u Evropskom parlamentu Viola fon Kramon je rekla da se nada da će dijalog između Kosova i Srbije biti okončan sporazumom o međusobnom priznavanju na jesen ove godine.\nPrema njenim rečima, tom cilju prethodiće konferencija u Parizu između dve strane, i francuskim predsednikom Emanuelom Makronom kao domaćinom.\nPutem video poruke na društvenoj mreži, Tviter, fon Kramon je rekla da će, posle sastanaka koje je održao izaslanik EU za dijalog Kosova i Srbije, Miroslav Lajčak sa kosovskim premijerom Avdulahom Hotijem i predsednikom Srbije Aleksandrom Vučićem, i nakon što evropski blok preuzme vođstvo, proces će moći da krene napred.\n"Sledeći i najvažniji, korak će biti održavanje konferencije u Parizu, koju su inicirali i organizovali predsednik Francuske, Emanuel Makron i onda naravno, očekivanja su da ćemo konačno moći da vidimo postizanje sporazuma o međusobnom priznavanju tokom jeseni. To je ono što treba da radimo sa obe strane da ostvarimo taj uspešan rezultat, do kraja ove godine", rekla je ona.\nDijalog između Kosova i Srbije je suspendovan novembra 2018. godine kada su kosovske vlasti uvele 100 odsto takse na robu iz Srbije i Bosne i Hercegovine.\nU međuvremenu, ta mera je zamenjena reciprocitetom, ali je nova vlada premijera Kosova Avdulaha Hotija uklonila sve mere, zbog, kako je rekao, uklanjanja svih prepreka za nastavak dijaloga sa Srbijom.\nDijalog između Kosova i Srbije, u kojem posreduje Evropska Unija, počeo je 2011 u Briselu.\nRanije su zvaničnici EU rekli da žele da nastave napore za nastavak dijaloga, ali da više ne uključuje predsednika Kosova Hašima Tačija, koji je godinama vodio pregovore sa Srbijom u ime Kosova.\nZvaničnici EU su saopštili da, posle optužnice protiv Tačija koje je podnelo Specijalno tužilaštvo za ratne zločine u Hagu, više ne smatraju predsednika Kosova partnerom u procesu dijaloga.\nProšle nedelje, Specijalno tužilaštvo u Hagu je saopštilo da je podnelo optužnicu protiv predsednika Kosova, na osnovu sumnje da je bio umešan u ratne zločine i zločine protiv čovečnosti.\nTači je odlučio da ostane na poziciji predsednika, rekavši da će podneti ostavku samo ako se potvrdi optužnica.


Napravili ste prekršaj – kada i kako vam kazna može biti ublažena - Ozon Media\nU Srbiji postoji procedura pomoću koje se može ublažiti kazna za saobraćajni prekršaj, ali i izbeći zabrana upravljanja automobilom na određeno vreme, što mnogi vozači ne znaju.\nIako mogućnost sporazuma o priznavanju krivice u slučaju saobraćajnog prekršaja postoji već duži niz godina, mnogi vozači nisu upoznati sa ovom opcijom.\nOsim što se na taj način smanjuje iznos novčane kazne, moguće je čak izbeći i zabranu upravljanja vozilom na određeno vreme, što je vozačima kojima posao zavisi od automobila od životne važnosti.\nNakon poslednjih izmena i dopuna Zakona o bezbednosti saobraćaja, konačno postoji defenitivan spisak svih novčanih i drugih kazni koje se izriču za najčešće prekršaje, i to jednako u svim policijskim ispostavama – a koje je moguće ublažiti sporazumom o priznanju krivice.\nVelika novina je to što je spisak znatno proširen i što je šansa za ublažavanje kazne na ovaj način sada data i vozačima koji su izazvali saobraćajnu nezgodu, što ranije nije bilo moguće. Istina, takav sporazum košta više, jer su i prekršaji u tom slučaju teži. Recimo, onaj ko prekorači brzinu u naselju za više od 30 do 50 km/h i pritom napravi sudar, ukoliko sačini sporazum moći će da plati samo 20.000, a propisano je od 20.000 do 40.000 dinara.\nSporazum o priznanju prekršaja je u naše zakonodavstvo uveden još ranije, ali je u praksi počeo da se primenjuje pre četiri godine kada je na snagu stupio novi Zakon o prekršajima. Time je učiniocima svih prekršaja, pa i vozačima, omogućeno da dobiju blažu kaznu i, u većini slučajeva, izbegnu zaštitnu meru zabrane upravljanja vozilom određene kategorije, a suština se svodi na dogovor između vozača i policije da se, u zamenu za priznanje prekršaja kojim se izbegava pokretanje i vođenje prekršajnog postupka, izrekne blaža novčana kazna od najveće zakonom propisane i da se predviđena zaštitna mera oprosti ili ublaži.\nNa primer, umesto novčane kazne koju bi odredio sudija u rasponu od 10.000 do 20.000 dinara uz tri kaznena poena i 30 dana zabrane upravljanja, vozač koji se sporazume može proći sa 10.000 dinara – doduše sa istim brojem kaznenih poena, jer se oni ne mogu smanjivati, ali bez zabrane upravljanja, što je mnogima veoma važno.\nSkoro sve sada može da se plati, pa tako na primer i oni teži prekršaji iz Člana 330. za koje Zakon o bezbednosti saobraćaja propisuje kazne od 100.000 do 120.000 dinara, ili najmanje 15 dana zatvora, uz čak 14 kaznenih poena i osam meseci zabrane upravljanja. Ono što ne možete da platite jeste prekršaj za nasilničku vožnju, odnosno postupanje vozača koje je u gruboj suprotnosti sa pravilima saobraćaja prilikom koje vozač ne pokazuje obzir prema bezbednosti ostalih učesnika u saobraćaju. Ovaj prekršaj podrazumeva kaznu od 30 do 60 dana zatvora, zabranu vožnje u trajanju od najmanje 9 meseci, 15 kaznenih poena i novčanu kaznu od 120.000 do 140.000 dinara.\nSporazum o priznanju prekršaja se ne može zaključiti na licu mesta sa policajcem koji je izvršio kontrolu, nego u mesno nadležnoj policijskoj stanici i to tek kada okrivljeni vozač dobije sudski poziv. Sa tim pozivom odlazi u policijsku ispostavu u kojoj se u njegovom gradu zaključuju sporazumi i tu se sve može završiti čak iako je prekršaj napravljen u nekom drugom gradu ili mestu u Srbiji.\nPravo na sporazum nemaju vozači koji su u prethodne dve godine više od jednom pravosnažno kažnjeni za prekršaj iz oblasti bezbednosti saobraćaja na putevima, za koji je zakonom predviđeno obavezno izricanje šest ili više kaznenih poena. Okrivljenom protiv koga, u prethodne dve godine nije pokrenut prekršajni postupak zaštitna mera zabrane upravljanja za prekršaje može se dodatno umanjiti za jedan mesec, odnosno 30 dana, ukoliko pristane da plati 10.000 dinara više od ublažene novčane kazne. Na primer, za prekoračenje brzine van naselja za preko 60 do 70 km/h, predviđena kazna uz zaključen sporazum je 20.000 dinara i dva meseca zabrane, a ukoliko okrivljeni hoće da plati 30.000 dinara, trajanje zabrane upravljanja mu može biti smanjeno na 30 dana.\nkaznepolicijasaobracajsporazum o prekrsajusrbijasremska mitrovica\nIsključenje struje za NEDELJU\nGIK objavio rezultate na izborima: Ovako je glasala Sremska Mitrovica


GRADONAČELNIK LOZNICE O PROMENAMA U KAZNENOJ POLITICI | Lotel Media Group\nHome›VESTI›GRADONAČELNIK LOZNICE O PROMENAMA U KAZNENOJ POLITICI\nVidoje Petrović. TV Lotel\nGRADONAČELNIK LOZNICE O PROMENAMA U KAZNENOJ POLITICI\nNarod Srbije i građani Loznice svakako pozdravljaju promene u zakonodavstvu koje je nedavno predstavio predsednik Srbije Aleksandar Vučić, ocenio je naš sagovornik. Pooštravanjem kaznene politike izmenama Krivičnog zakona u skladu sa evropskim zakonima podiže se efikasnost rada sudova, smanjuje vreme trajanja postupaka i suzbija kriminal.\nLOZNICA (24. januar 2019) – Gradonačelnik Loznice Vidoje Petrović rekao je za „Loznički nedeljnik“ da će niz novih mera kojima se povećavaju kazne za različita krivična dela i prihvaćen predlog dela javnosti o uvođenju kazne doživotnog zatvora za najteža krivična dela, koje je nedavno predstavio predsednik republike Aleksandar Vučić, podići efikasnost rada sudova, doprineti smanjenju kriminala i približiti Srbiju evropskim standardima u domenu zakonodavstva.\n– Mislim da smo prethodnih dana imali priliku da od samog predsednika republike i od mnogih državnih funkcionera, ministarke pravde, ministra policije i drugih čujemo mnogo važnih informacija vezanih za čvrsto opredeljenje naše države u upodobljavanju zakonodavstva sa zakonima evropskih zemalja kao što je slučaj sa Nemačkom ili Austrijom – ukazao je gradonačelnik Loznice.\nOn je naveo da je Srbija u procesu pridruživanja Evropskoj uniji i da treba ostati na putu demokratskih principa i vrednosti uz stvaranje uslova za siguran posao gde će ljudi raditi i živeti od svog rada, čime se sužava prostor kriminalu.\n– Mi želimo da gradimo jedno demokratsko društvo u kojem će se ljudi osećati sigurni u svakom pogledu, u kojem će osnovni moto svih građana ili bar većine biti pre svega da se okrenu radu i da rad bude smisao života, stvaranja novih vrednosti, a da se bavljenje kriminalom više neće isplatiti – naglasio je Petrović.\n– Srbija mora da ostane jedna bezbedna zemlja, a to znači da moramo da menjamo zakone s obzirom na neka dešavanja koja su već poprimila velike razmere i zaista zahtevaju od države ovakav odnos. Duboko verujem da će Srbija podići efikasnost rada sudova, smanjiti vreme trajanja postupaka, a u skladu sa evropskim standardima, zahvaljujući ovim merama predsednika države, vlade i onih koji će biti predlagači izmena ovih zakona ili donošenja novih zakona koji će značajno pooštriti kaznenu politiku. To narod Srbije i građani Loznice svakako pozdravljaju jer svi mi želimo da mi i naša deca i naše porodice živimo bezbedno, mirno, spokojno, da radimo i da od tog rada možemo da živimo – zaključio je gradonačelnik Petrović.


Priznanje za unapređenje kulturnih i religioznih vrednosti – NovostiDana.rs\nPriznanje za unapređenje kulturnih i religioznih vrednosti\nBEOGRAD – Predsednik Srpskog prosvetno-kulturnog društva „Prosvjeta“ za Austriju Srđan Mijalković iz Beča dobitnik je Povelje Interparlamentarne skupštine pravoslavlja za istrajni i posvećeni rad na očuvanju i unapređenju kulturnih i religioznih vrednosti, poštovanju ljudskih i verskih prava i saradnji i jedinstvu pravoslavnih naroda.\nKako je saopštila Skupština Srbije, Mijalkoviću je prizanje juče na svečanosti u Domu Narodne skupštine u Beogradu uručio predsednik delegacije Skupštine Srbije u Interparlamentarnoj skupštini pravoslavlja Aleksandar Čotrić.\nNavodi se da je Čotrić tom prilikom naglasio da je „Prosvjeta“ proteklih godina veoma dobro sarađivala s Interparlamentarnom skupštinom pravoslavlja, međunarodnom parlamentarnom organizacijom koja okupla poslanike iz 28 zemalja sa svih kontinenata“.\n„‘Prosvjeta’ je primer i za sve naše organizacije u rasejanju zbog brojnih, veoma uspelih projekata, poput – organizovanja učenja srpskog jezika, duhovnih tribina, stručnih predavanja, humanitarnih koncerata, pozorišnih predstava, obeležavanja značajnih datuma i godišnjica, što je umnogome doprinelo snaženju duhovnosti među Srbima u Austriji i zbližavanju sa Eparhijom austrijsko-švajcarskom Srpske pravoslavne crkve“, rekao je narodni poslanik Aleksandar Čotrić.\nZahvalivši na priznanju, Mijalković je rekao da će to biti „podstrek svim članicama i članovima SPKD „Prosvjeta“ da ubuduće rade još posvećenije na predstavljanju kulture srpskog naroda u Austriji i pravoslavnog identiteta i povezivanju među Srbima na svim prostorima na kojima žive.\nNa čelu Interparlamentarne skupštine pravoslavlja je poslanik ruske Dume Sergej Popov, a sedište Međunarodnog sekretarijata se nalazi u Atini, u parlamentu Grčke.


huligani - Sputnjik Srbija\n07:43 14 Avgust 2020\nHuligani nisu samo problem države\nDivljanje navijača nije prvi put zasenilo jedan sportski događaj u Srbiji.Pred svaku utakmicu, fudbalsku ili košarkašku, javnost strahuje od huligana, ulice zauzimaju policija i žandarmerija, a za vreme i posle utakmice, stadioni i ulice oko njih pretvaraju se u ratne zone.\nOštro kazniti huligane zbog nereda na derbiju\nMinistar unutrašnjih poslova Nebojša Stefanović izjavio je jutros da očekuje oštre kazne za izgrednike koji su učestvovali u neredima uoči fudbalske utakmice Partizana i Crvene zvezde.\n„Lenjin“ i „Staljin“ se potukli sa mladim huliganima (video)\nIzgleda da su imitatori Lenjina i Staljina upali u neku vrstu neslaganja sa mladim huliganima u pokušaju, u Arbatu, pešačkoj zoni u starom delu Moskve.\nFudbal je samo ogledalo frustrirane Srbije\nOno što se dešava na fudbalskim terenima, ali i oko njih, samo je ogledalo opšteg stanja u društvu opterećenom konfrontacijama i dezorganizacijom, smatraju sagovornici Sputnjika. Takav je i nedavni slučaj iz FK Novi Pazar gde su huligani potegli pištolj na fudbalera u svlačionici.


Pozorište "Semberija": U pripremi prva predstava "Komedija ometena u razvoju" @ InfoBijeljina \nPozorište "Semberija": U pripremi prva predstava "Komedija ometena u razvoju"\nBIJELJINA - Gradsko pozorište "Semberija" u Bijeljini priprema prvu predstavu za otvaranje sezone naredne godine pod naslovom "Komedija ometena u razvoju" autora Milivoja Mlađenovića, najavio je danas vršilac dužnosti direktora ove ustanove Ivan Petrović.\nNa konferenciji za medije u Centru za kulturu, koji je privremena adresa na kojoj Gradsko pozorište radi, Petrović je rekao da u tekućem budžetu lokalne zajednice imaju predviđeno 50.000 KM, što još nije i uplaćeno, a za narednu godinu 130.000 KM.\n"Misija Gradskog pozorišta `Semberija` jeste da prvenstveno njeguje domaću dramu, podstiče mlade pisce, grupiše stvaraoce oko pozorišnih projekata, a domaći dramski tekst, naročito savremeni, biće dominantna crta repertoara bijeljinskog teatra", istakao je Petrović, koji je i glumac.\nOn je naveo da će u svakoj sezoni biti izvedene tri predstave, a planirana su gostovanja drugih pozorišta, promocije knjiga, javna čitanja dramskih djela, tribine, koncerti i drugi srodni i umjetnički kvalitetni programi.\nUmjetnički rukovodilac bijeljinskog pozorišta Milivoje Mlađenović, dugogodišnji uspješan pozorišni radnik u Srbiji, a Semberac porijeklom, istakao je da stvaranje pozorišta u Bijeljini, kao i svuda na planeti, zahtijeva vrijeme i predan rad.\nOn je ocijenio da ovaj grad ima odnjegovanu pozorišnu publiku i na sumnje novinara u podršku lokalne vlasti za rad Gradskog pozorišta "Semberija" odgovorio da u umjetnosti nije presudan novac, nego kreativnost i rad.\nIz Gradske uprave Bijeljine ranije je najvaljeno da će Gradsko pozorište biti smješteno u zgradi Sokolskog doma, koja je dio kulturne baštine grada čije se renoviranje tek očekuje.\nRajko Dujmić, frontmen “Novih fosila”, preminuo je danas od posljedica povreda k ...


Narodna skupština Republike Srbije | Regionalne multilateralne inicijative\nNarodna skupština Republike Srbije / Aktivnosti / Međunarodna saradnja / Multilateralne aktivnosti / Regionalne multilateralne inicijative\nRegionalne multilateralne inicijative u čijem radu učestvuje Narodna skupština su: Jadransko-jonska inicijativa, Proces saradnje u Jugoistočnoj Evropi i Regionalni savet za saradnju.\nNema stalnih tela. U okviru međuparlamentarne saradnje organizuju se ad hoc skupovi na najvišem nivou, jedanput godišnje u zemlji koja predsedava inicijativom.\nViše informacija na: www.aii-ps.org\nSavetnik predsednika Narodne skupštine Miodrag Popović, u svojstvu specijalnog predstavnika, učestvovao je na 11. konferenciji predsednika parlamenata zemalja članica Jadransko-jonske inicijative (JJI), održanoj u Brdu kod Kranja, Slovenija, 12. i 13. maja 2013. godine.\nDeseta konferencija predsednika parlamenata zemalja članica Jadransko-jonske inicijative (JJI), održana je u Beogradu, 26. aprila 2012. godine.\nPotpredsednik Narodne skupštine Nikola Novaković učestvovao je na Devetoj konferenciji predsednika parlamenata zemalja članica Jadransko-jonske inicijative (JJI), održanoj u Bečićima, Crna Gora, od 11. do 13. aprila 2011. godine.\nProces saradnje u Jugoistočnoj Evropi (PS JIE)\nPredstavlja najvažniji redovni multilateralni oblik saradnje i okosnicu novog regionalnog koncepta za JIE, koji podržavaju SAD, EU, OUN, OEBS, SE. Proces saradnje u Jugoistočnoj Evropi pokrenut je 1996. godine sa ciljem da se Jugoistočna Evropa transformiše u region stabilnosti, bezbednosti i saradnje u skladu sa evropskim integracionim tokovima, a kroz unapređenje međusobnog dijaloga i saradnje na svim nivoima i u svim oblastima od zajedničkog interesa. U radu Procesa saradnje u svojstvu punopravnih članova učestvuje dvanaest zemalja: Albanija, Bosna i Hercegovina, Bugarska, Crna Gora, Grčka, Hrvatska, Makedonija, Moldavija, Rumunija, Srbija, Slovenija i Turska. Srbija se uključila u punom kapacitetu u aktivnosti PS JIE na Samitu u Skoplju održanom u oktobru 2000. godine.\nAktivnosti PS JIE odvijaju se na samitima šefova država ili vlada, sastancima MIP, kao i na nivou političkih direktora MIP zemalja učesnica ove inicijative. Takođe, održavaju se i sastanci Trojke kao stalnog koordinacionog tela, koju sačinjavaju trenutni, prethodni i budući predsedavajući.\nNarodna skupština Republike Srbije učestvuje u PS JIE u okviru parlamentarne dimenzije, kojom je predsedavala u periodu jun 2011 - jun 2012 godine. Osim sastanka predsednika parlamenata zemalja učesnica PS JIE koji se održavaju na godišnjem nivou, održavaju se i sastanci nacionalnih koordinatora i Radne grupe za unapređenje parlamentarne dimenzije PS JIE. Kao operativna podrška parlamentarne dimenzije PS JIE uspostavljen je Regionalni sekretarijat za parlamentarnu saradnju u Sofiji.\nViše informacija na: www.rspcsee.org\nRegionalni savet za saradnju u Jugoistočnoj Evropi (RSS)\nRegionalni savet za saradnju sa sedištem u Sarajevu (raniji Pakt stabilnosti za Jugoistočnu Evropu) je funkcionalno povezan sa Procesom saradnje u JIE i predstavlja telo koje pruža operativnu podršku saradnji u regionu. Osim koordinicije tehničke i finansijske podrške, RSS takođe predstavlja regionalni forum za dijalog između različitih zemalja, međunarodnih organizacija i donatorske zajednice.\nČine ga dvanaest zemalja učesnica u Procesu saradnje u JIE (Albanija, BiH, Bugarska, Grčka, Hrvatska, Makedonija, Moldavija, Rumunija, Srbija, Slovenija, Turska i Crna Gora), UNMIK „u ime Kosova u skladu sa rezolucijom SBUN 1244“, EU koju predstavlja Trojka - predsedavajući Saveta EU, Komisija i Sekretarijat Saveta, kao i Evropski parlament, i određen broj zemalja i institucija koje aktivno podržavaju regionalnu saradnju u JIE.\nPrioritetne oblasti regionalne saradnje, koje se realizuju kroz RSS su:\n1. Ekonomski razvoj - regionalna trgovina i domaće i strane investicije, posebno multilateralni sporazum o slobodnoj trgovini CEFTA;\n2. Infrastruktura - saobraćajna infrastruktura sa fokusom na glavne koridore u JIE, energija (uključujući i gas), vazdušni prostor, zaštita životne sredine, elektronska JIE;\n3. Pravosuđe i unutrašnji poslovi - posebno borba protiv organizovanog kriminala i korupcije;\n4. Saradnja u sektoru bezbednosti - Konverzija odbrane i reforma sektora bezbednosti;\n5. Jačanje ljudskog potencijala - podrška reformama i uključivanju u evropske tokove u oblasti obrazovanja i naučno-tehnoloških istraživanja;\n6. Parlamentarna saradnja, kao „krovna“ tema, koja je uključena u sve pomenute prioritete.\nViše informacija na: www.rcc.int


Konačni rezultati izbora na Kosovu: Najviše glasova pripalo DPK – Nadlanu.com\nKonačni rezultati izbora na Kosovu: Najviše glasova pripalo DPK\nObjavljeno 15. nov 2013. / 18:10:00\nNa četvrtom mestu je Pokret Samoopredeljenje - Albina Kurtija koji je osvojio 70.420 glasova, na petom Alijansa za Novo Kosovo - Behdžeta Pacolija sa 41.482 glasa i na šestom mestu Partija Pravde - Ferida Aganija sa 7.084 glasa.\nŠto se tiče srpskih politickih subjekata u devet opština (bez opštine severna Kosovska Mitrovica), 3. novembra je najviše glasova dobila Građanska Inicijativa "Srpska" - 17.022 glasa, na drugom mestu je Samostalna liberalna stranka sa 7.706 glasova, a na trećem Savez kosovskih Srba (ucestvovao samo u Gračanici) sa 3.611 glasova.\nNa četvrtom mestu je Srpska narodna partija Kosova (učestvovala samo u Ranilugu) sa 1.149 glasova.\nNa osnovu ovih rezultata pobednik na ovim izborima je Građanska inicijativa "Srpska" koja je dobila u prvom krugu tri gradonačelnika, a u šest opština južno od Ibra je u drugom krugu, od kojih je u tri prva.\nU nedelju, 17. novembra, biće održani ponovljeni izbori i severnoj Kosovskoj Mitrovici.\nNa Kosovu se vodi debata ko je prvi politički subjekat. Prema ovim rezultatima proizilazi da je Tačijeva DPK nadmašila DSK samo za 1.680 glasova.\nUporedivši rezultate lokalnih izbora od 3. novembra ove godine sa lokalnim izborima 2009, DPK je izgubila blizu 40.000 glasova. Veliki pad ima i Samoopredeljenje koji, u poređenju s parlamentarnim izborima 2010, izgubio vise od 35.000 glasova. I Alijansa za Novo Kosovo je imala rapidan pad u odnosu na lokalne i parlamentarne izbore odrzane 2009. i 2010 na Kosovu.\nAlijansa za budućnost Kosova je porasla za 20.000 glasova i postala nezaobilazni politički faktor za buduća politicka zbivanja na Kosovu.


Užički projekti od para iz evropskih fondova - Užice Oglasna Tabla\n5 фебруара, 2019 5 фебруара, 2019 0276\nNekoliko važnih projekata u Užicu ostvaruje se uz finansijsku pomoć Evropske unije. Raznovrsni su ti poslovi: od stvaranja arheološkog parka iz doba neolita u Staparskoj gradini, preko završetka izgradnje kišne kanalizacije u naselju Krčagovo, rekonstrukcije zgrade Narodnog pozorišta i izrade plana detaljne regulacije za lokaciju ovdašnje srednjovekovne tvrđave „Stari grad”, pa do finansijske podrške lokalnoj samoupravi za efikasnije sisteme upravljanja javnom imovinom.\nPo izjavi zamenika užičkog gradonačelnika Nemanje Nešića, grad Užice trenutno sprovodi osam projekata koje finansira EU. – Time smo verovatno lideri u Srbiji, neko ko je prepoznat kao primer dobre prakse. To je i potvrda da grad poseduje odgovarajuće kadrovske resurse za pripremu predloga projekata kojima konkuriše, čime se uz dobijenu međunarodnu pomoć olakšava ostvarenje planiranih razvojnih inicijativa – ističe Nešić dodajući da, pored projekata EU, Užice sprovodi i veliki broj projekata koje finansiraju drugi donatori (SDC, SIDA, USAID), kao i ministarstva i državne agencije.\nVreme danas: U većem delu oblačno sa lokalnom pojavom slabe kiše


rege Arhive - Dan u Beogradu\nNaslovna » Arhive po tagovima: rege\nArhive po tagovima: rege\nDorćol Platz: Hip hop – rege veče 2. septembra\n30. avgust 2016. Koncerti 0\nNovi alternatnativni kulturni prostor Dorćol Platz domaćin je u petak 2. septembra hip hop i rege umetnicima. Glavni gost je kanadski hip hoper Unknown Mizery, domaću podršku pružiće Hornsman Coyote, Crossroad 25 i Lord Kastro, a kao specijalni gost nastupiće King Calypso Selectah.\nKC Grad: Igor Vince sa bendom, 4. juna\n30. maj 2016. Koncerti 0\nUvek atraktivni Igor Vince & His Drum, Brass And Keys nastupaju u subotu 4. juna od 21 čas u Kulturnom centru Grad.\n21. juli 2011. BG špijun 0\nNa sportskom terenu Doma učenika „Angelina Kojić“ u Zrenjaninu, 31. jula i 1. avgusta (18.00) biće održan 4. Festival pozitivnih vibracija. Prvog dana, zvezde festivala su članovi kruševačkog rege benda ZAA, a pored njih nastupiće i Reggae Maniac Crew, Ras Herbalist, King Calypso, Jah Messinjah i specijalna gošća iz Osla – DJ Keti. Prvog avgustovskog dana publiku će zabavljati Massive …


Starom Kraljevskom stazom, krivudavim ulicama starog Praga, krenula je jutros pogrebna povorka u kojoj Česi poslednji put u zamak Hradčani prate ikonu svoje Plišane revolucije, prvog slobodno izabranog predsednika Čehoslovačke i prvog predsednika nezavisne Češke, Vaclava Havela.\nStotine ljudi okupile su se rano jutros da zajedno sa Havelovom porodicom i prijateljima poslednji put isprate svog predsednika.\nUz zvuk crkvenih zvona, pogrebna povorka u kojoj je preko 4.000 Čeha prolazi kroz špalir Pražana koji su izašli duž cele trase da odaju poštu Havelu.\nČeška je od jutros zvanično u žalosti sve do petka kada će Havel biti sahranjen nakon mise i komemoracije u nacionalnoj katedrali svetog Vida na Hradčanima, a služiće je poglavar Češke katoličke crkve, inače Havelov prijatelj iz dana u komunističkim zatvorima, nadbiskup Dominik Duka.\nDolazak na sahranu potvrdili su predsednici Francuske i Nemačke, očekuje se i bračni par Klinton iz SAD.\nNa jednoj od crkava visi veliki transparent "Vaclave, hvala ti", a prolazak kola prate povremeni aplauzi. Svog prvog predsednika Češka sahranjuje sa pompom po ugledu na poslednji oproštaj od prvog čehhoslovačkog predsednika, oca nacije\nTomaša Gariga Masarika 1937. godine.\nPo želji Havelove udovice Dagmar, prvi deo oproštaja protiče onako kako bi pokojni predsednik želeo - skromno kao oproštaj običnih Čeha.\nUz porodicu, tokom poslednjeg kilometra Havelov kovčeg su pratili najviši češki zvaničnici, na čelu sa predsednikom Vaclavom Klausom i 600 vojnika iza lafeta koji je nosio i kovčeg Masarika, vučen zapregom konja za carske kočije - šest starokladrubskih


Bolton odlaže posetu Srbiji?\n09 avgust, 2019\nSavetnik za nacionalnu bezbednost u Beloj kući Džon Bolton\nSavetnik za nacionalnu bezbednost Bele kuće Džon Bolton odlaže posetu Beogradu i Prištini zato što je Kosovo bez vlade, saznaje nezvanično Glas Amerike iz diplomatskih izvora u Vašingtonu.\nKako saznajemo, Bolton je planirao da poseti region krajem avgusta ili početom septembra, jer će tada biti sa američkim predsednikom Donaldom Trampom u poseti Parizu na sastanku G7 i Varšavi na obeležavanju 80 godina od početka Drugog svetskog rata.\nMeđutim, zbog situacije u Prištini, poseta je za sada odložena, ali naši izvori tvrde da se i dalje planira.\nSavet za nacionalnu bezbednost Bele kuće nije želeo da komentariše saznanja Glasa Amerike.\nSavet ranije nije želeo da komentariše ni medijske navode o mogućoj poseti Boltona Beogradu i Prištini.\nList "Blic" objavio je da bi savetnik Donalda Trampa za nacionalnu bezbednost mogao do kraja avgusta, početka septembra da poseti region, tačnije Beograd i Prištinu, kao i da će "SAD krenuti u ofanzivu kada je u pitanju rešavanje kosovskog problema, odnosno pokretanje dijaloga sa mrtve tačke".\n"Blic" prenosi navode anonimnih diplomatskih izvora da bi Bolton mogao da dođe u region samo ukoliko budu ukinute takse koje je Kosovo uvelo na robu iz Srbije i BiH, te da je njegova poseta malo verovatna ako se to ne desi jer "ne želi da bude neuspešan".\nSavetnik za nacionalnu bezbednost Džon Bolton se nedavno u Vašingtonu sastao sa ministrom spoljnih poslova Srbije Ivicom Dačićem i nakon tog susreta na Tviteru objavio da se sa Dačićem saglasio da "dijalog sa Kosovom mora da krene napred jer nijedna strana nema koristi od statusa kvo, i da je sada trenutak da obe strane nešto urade".\nMinsitar spoljnih poslova Srbije Ivica Dačić rekao je nakon tog susreta za Glas Amerike da "američka administracija shvata da problem nije u Beogradu već u prištinskoj vlasti" i nagovestio da bi krajem avgusta "mogli da uslede neki novi sastanci sa prištinskim vlastima".\nDžon Bolton je u nekoliko navrata pozvao Srbiju i Kosovo da postignu dogovor, a takođe je jedan od prvih američkih zvaničnika koji je javno rekao da "SAD ne isključuju teritorijalne korekcije" u rešavanju problema Srbije i Kosova.


Vučić tokom vikenda „sprečio rat“ na Kosovu, a šta ste vi uradili? - Raskrikavanje\nIzvorni članak je objavljen 22.01.2018. (Informer)\nVučić tokom vikenda „sprečio rat“ na Kosovu, a šta ste vi uradili?\n22.01.2018. Marija Vučić Foto: predsednik.rs\nPredsednik Aleksandar Vučić sprečio je rat na Kosovu - saznali smo danas na naslovnoj Informera. Osim što se bez ijednog dokaza u ovom tabloidu tvrdi da su kosovske vlasti htele “da iskoriste ubistvo Olivera Ivanovića da pošalju specijalnu policijsku jedinicu ROSU na sever Kosova”, iz teksta nije sasvim jasno kakav rat je u pitanju i kako ga je tačno Vučić sprečio svojom posetom - za koju je morao da dobije dozvolu od kosovskih vlasti.\nSve vreme pogrdno nazivajući kosovske vlasti “Šiptarima”, Informer iznosi nekoliko neutemeljenih tvrdnji.\n"Šiptari su... planirali da istragu ubistva lidera SDP Olivera Ivanovića iskoriste kao izgovor da bi u noći između subote i nedelje specijalce iz zloglasne policijske jedinice ROSU poslali da zauzmu sever Kosova. Čim je saznao za ovaj plan, predsednik Vučić je odlučio da ode u pokrajinu, pa je šiptarskim specijalcima u poslednji čas izdata direktiva da obustave akciju. U isto vreme, kako saznajemo, jedinice Vojske Srbije u oblastima koje gravitiraju ka administrativnoj liniji, dobile su naređenje da podignu borbenu gotovost i budu spremne da zaštite Srbe na Kosovu".\nSve ovo su tvrdnje koje Informer pripisuje svojim, navodno, “odlično obaveštenim bezbednosnim izvorima”. U tekstu nema nijednog drugog izvora niti potvrde bilo koje državne institucije da se ovo zaista dogodilo.\nJoš je manje jasno kako je tačno predsednik sprečio rat tom posetom za koju je tražio i dobio dozvolu od kosovskih vlasti.\nNajproblematičnije u današnjem tekstu Informera je to što se iz njega može zaključiti da je država Srbija poslala predsednika da se postavi kao živi štit pri intervenciji specijalnih jedinica, “a to je krajnje neutemeljeno”, prema mišljenju izvršnog direktora Beogradskog centra za bezbednosnu politiku Predraga Petrovića.\n“Kada ozbiljne države organizuju visokorizične posete zvaničnika ili kad imaju procene da su mogući neki teroristički napadi, a ta poseta mora da se desi, ona se ne najavljuje. Obično tada imamo ono ‘iznenadna poseta tog i tog’. To se drži u tajnosti i tek kada se desi objavi se informacija, da bi se sprečilo da neko ugrozi bezbednost predstavnika vlasti. Tu se, dakle, ne radi o pojedincu već o najvišem zvaničniku jedne države”, navodi Petrović.\nOn dodaje i da je nejasno zašto bi se predsednik izlagao tom riziku (ukoliko je on uopšte postojao), ako je već i Vojska Srbije bila spremna da interveniše.\n“Ne znam ni šta bi ROSU radile na severu Kosova. Sve ovo mi više liči na priču o tome koliko se predsednik Srbije žrtvovao za mir i stabilnost u regionu, rizikujući ne samo sopstveni život, već imamo i informacije da je tu bio i njegov sin. Da je zaista tako bilo, zamislite koliko bi bilo neozbiljno za državu da ne samo da pošalje predsednika u takvu situaciju, nego da dozvoli da ovaj povede sa sobom i sina”, navodi Petrović.\nIz kabineta predsednika Aleksandra Vučića nisu odgovorili Raskrikavanju da li su navodi Informera tačni i ako jesu, zašto je predsednik otišao u rizičnu posetu, kao i da li su Evropskoj Uniji i NATO-u zaista dostavljeni bilo kakvi dokazi o “planiranoj akciji Albanaca”, kako se to tvrdi u tekstu.\nNi iz pres-službe NATO-a nismo dobili odgovor na ovo pitanje, a portparolka visoke predstavnice EU za spoljnu politiku i bezbednost Maja Kocijančič je rekla da “nikad ne komentarišu novinske tekstove”.\nSvaki drugi dan druge “informacije”\nSličnu priču je Informer objavio u subotu, ali sa drugačijim tvrdnjama koje ukazuju na nedoslednost njihovih tekstova.\nU prethodnoj verziji događaja Vučić nije sprečio rat, ali jeste sprečio “pakleni plan za raspoređivanje zloglasnih šiptarskih specijalaca iz jedinice ROSU na severu Kosova”.\nU tom tekstu se, međutim, navodi da su kosovske vlasti htele da dovedu ROSU na sever Kosova pod izgovorom obezbeđivanja Vučića tokom njegovog dvodnevnog boravka. Plan im je, pak, osujećen jer je Vučić to decidirano odbijao pa su u Prištini “popustili i odustali”.


Čačak za dva meseca dobija novu atletsku stazu – GM Press\nMiloš Stevanić, direktor SC Mladost\nU Čačku su u toku radovi na kompletnoj rekonstrukciji atletske staze koja se nalazi u okviru Sportskog centra „Mladost“. Vrednost radova je oko 80 miliona dinara i očekuje se da će biti završeni za dva meseca.\nRekonstrukcija atletske staze u Čačku počela je u julu prošle godine, kompletnom zamenom infrastrukture na ovom sportskom objektu. Razlog zašto radovi nisu završeni u predviđenom roku je savet stručnjaka koji su predložili da se sačekaju topliji dani za postavljanje tartana.\n„Veći deo radova je završen, preostalo je da se izgrade borilišta i finalno postavljanje tartana. Posle više od tri decenije grad Čačak je, zajedno sa SC „Mladost“ ušao u kapitalni posao kompletne rekonstrukcije atletske staze vredan oko 70 miliona dinara. Kada bude završena, atletska staza će moći da zadovolji potrebe najzahtevnijih takmičenja. Bio je plan da se staza završi tokom prošle godine, ali po preporuci stručnjaka građevinske struke, finalno postavljanje tartana smo odložili za toplije vreme“, izjavio je Miloš Stevanić, direktor Sportskog centra „Mladost“ Čačak.\nNakon rekonstrukcije atletske staze u ovom sportskom objektu će moći da se održavaju nacionalna i međunarodna takmičenja, uz prisustvo publike.\n„Centar je prošle godine nabavio montažne tribine, koje će za razna sportska takmičenja moći da se montiraju na različitim lokacijama. Plan je da se te tribine mogu montirati i na atletskoj stazi, što ranije nismo imali“, kazao je Stevanić.\nU okviru Sportskog centra „Mladost“ na 15 hektara funkcionišu gradski bazeni, stadion, teniski i tereni za male sportove. Prošle godine tartan podlogu su dobili tereni za odbojku i košarku, međutim zbog radova nijedno takmičenje nije odloženo.\nDejan Kolarević, SC Mladost\n„SC Mladost kao ustanova za fizičku kulturu raspolaže sa brojnim objektima i to je ogroman prostor. Nijedno planirano takmičenje nije odloženo, jer u gradu postoje brojni tereni i hale koje su adekvatna alternativa ovom prostoru. Prošle godine rekonstruisani su košarkaški i odbojkaški tereni dobili gumiranu podlogu, a ove godine je u planu i rekonstrukcija rukometnog terena koji se takođe nalazi u okviru atletske staze. Rukometni teren će biti presvučen asfaltom, jer je na toj lokaciji u zimskom periodu klizalište“, kazao je Dejan Kolarević, iz Sportskog centra „Mladost“.\nTribine koje je SC nabavio imaju kapacitet 400 sedećih mesta, a ove godine biće izdvojeno dodatnih šest miliona dinara za rasvetu na samoj stazi. Atletska staza će imati i video nadzor, kao i čuvarsku službu.\nNakon rekonstrukcije atletska staza će imati i drugačije radno vreme, odnosno rekreativci i klubovi imaće odvojene termine.


Predstava povodom Dana ružičastih majica|Genesis Project\nPredstava povodom Dana ružičastih majica\nPovodom ovogodišnjeg Dana borbe protiv vršnjačkog nasilja, u Domu omaldine u Banjaluci, izveli smo edukativnu pozorišnu predstavu “Prijatelji se stiču, a ne dodaju” za učenike sedmih, osmih i devetih razreda nekoliko škola iz ovog grada. Predstava govori o vrijednostima koje pod uticajem savremenih tehnologija i društvenih mreža polako padaju u drugi plan i kroz zanimljiv scenario ukazuje djeci na opasnosti koje komuniciranje na društvenim mrežama može da nosi .\nPostavlja i pitanja tinejdžerima o tome da li smo postali zarobljenici društvenih mreža, a da toga uopšte nismo ni svjesni?\nPredstava „Prijatelji se ne dodaju nego stiču“, kao što i njen sam naziv govori, simbolično ukazuje djeci na brojne opasnosti savremenih tehnologija i edukuje ih o tome kako da komuniciraju na pravi način.\nInteraktivne i edukativne predstave, kroz svoje aktivnosti, NVO Genesis Project realizuje već više od 20 godina u osnovnim školama širom Bosne i Hercegovine.


Đurović: Da je htela, Srbija je mogla da uhapsi Šarića | Glas javnosti\nutorak 16. februar 2010.\nPočetna > Hronika > Đurović: Da je htela, Srbija je mogla da uhapsi Šarića\nĐurović: Da je htela, Srbija je mogla da uhapsi Šarića\nPODGORICA - Rukovodilac Nacionalnog centralnog biroa Interpola u Podgorici Dejan Đurović odbacio je danas optužbe iz Beograda da Crna Gora štiti Darka Šarića, navodeći da je Srbija mogla da ga uhapsi da je to želela.\n- Da je htela, Srbija bi imala Šarića. Trebalo je samo da raspišu poternicu onoga trenutka kada nije uspelo njegovo hapšenje u Francuskoj, 17. decembra prošle godine. Zašto to nisu učinili, odgovore treba tražiti u Srbiji, a ne u Crnoj Gori - rekao je Đurović za podgoričku Pobjedu.\nOn smatra da je crnogorska policija odigrala ključnu ulogu u akciji "Balkanski ratnik". "Da nije bilo crnogorske policije i podataka koji su razmenjivani preko nas, ne bi ni na ovom nivou bilo uspeha akcije 'Balkanski ratnik'", kazao je Đurović, navodeći da Crna Gora nije razmenjivala informacije samo sa Srbijom, nego i sa ostalim državama koje su se interesovale za osumnjičene.\nĐurović smatra da je čudno što još tada, kada je Šarić umakao, i seo u avion "Montenegroerlejnza" za Podgoricu, Beograd nije dostavio međunarodnu poternicu Crnoj Gori, za šta su, kako kaže, imali dva i po sata vremena za posao koji traje 15 minuta.\nUhapšen Albanac s Kosova zbog krijumčarenja stranaca\nPucao u druga, jer mu je ugasio svetlo\nObnažen leš nađen u pustoj kući\nZorić: Optužnica za pretnje Brankici Stanković\nUskok nezadovoljan iskazom Zebeca\nPriznao da je pucao u policajca\nSrpkinja i Italijan "pali" s pola miliona evra\nNapad na policajca - teroristički akt\nOslobođen veterinarski inspektor kod koga je nađen kokain\nPotraga za dve pljačkašice sa Zlatibora


Specijalizovani traktor koji proširuje spektar rada - POLJOPRIVREDNIK specijalizovani list za selo\nDatum kreiranja petak, 26 oktobar 2018 09:15\n* Novom, redizajniranom REX4 serijom traktora, proizvođač Landini dao rešenja za različite potrebe u poljoprivrednoj proizvodnji\nPoljoprivredni proizvođači koji su se odlučili za neku od specijalizovanih proizvodnji neretko pri izboru traktora imaju specifične zahteve proistekle iz vrste zasada koji imaju, to jest međurednih razmaka u voćnjacima i vinogradima. Mnogi ovim zahtevima pridodaju i potrebu za šire korišćenje specijalizovanih traktora, odnosno njihovu primenu i u ratarskoj proizvodnji.\nUpravo je novom, redizajniranom REX4 serijom traktora, proizvođač Landini dao rešenja za različite potrebe u poljoprivrednoj proizvodnji. Nova REX 4 serija u ponudi ima modele sa kabinom i bez kabine, a traktori s kabinom su na raspolaganju u verzijama F, V i GT. U traktore se ugrađuju Deutz četvorocilindrični motori Stage 3B zapremine 2,9 litara, koji obezbeđuju maksimalno 68-112 konjskih snaga na šest modela. Ukratko, traktori serije REX4 su dostupni u različitim specifikacijama, koje ispunjavaju širok areal potreba korisnika. Redizajn već dokazane serije nastao je s ciljem dostizanja visokog komfora u radu, jer, kako je napomenuo Antonio Salvatera, direktor marketinga grupacije Argo Tractors na predstavljanju finaliste za "Traktor godine", modela REX4-120 GT, danas korisnik u toku jedne sezone napravi 1.000 radnih sati, dok je ranije godišnje korišćenje traktora bilo na nivou 400 radnih sati. Stoga je veoma važno da se omogući prijatna radna atmosfera, koja istovremeno obezbeđuje i visok komfor i bezbednost.\nTreba napomenuti i to da je grupacija Agro Tractors, pod čijom palicom se odvija proizvodnja Landini, McCormick i Valdapana traktora, istinski proizvođač svojih traktora, s obzirom na to da je oko 70 odsto delova koji se ugrađuju, računajući i elektronska i softverstka rešenja, proizvod inženjera ove grupacije.\nČlanovi žirija za izbor "Traktor godine 2019" u kategoriji specijalizovanih traktora imali su priliku krajem septembra da se u radu, na imanju porodične vinarije Frenskobaldi u Toskani, upoznaju s karakteristikama modela nove serije traktora REX4. U radu se vrlo lako uočavaju prednosti kabine sa četiri stuba, koja obezbeđuje pun vidokrug i odlične manevarske karakteristike, koje se postižu zahvaljujući uglu zakretanja prednjeg točka do 55 stepeni i, pre svega, usklađenoj reakciji točkova u odnosu na upravljački točak. Komforu u kabini doprinose i logički raspoređene komande, kao i mogućnost prelaska korišćenja kabine iz kateroje 2 u kategoriju 4. Naime, s obzirom na to da pojedine radne operacije kao što je, pre svega, aplikacija pesticida iziskuju visoke zaštitne mere, a da filteri zaštite kategorije 4 imaju svoj vek i da nisu uvek potrebni, korisnicima se pruža mogućnost da jednostavnim pritiskom prekidača uključe visok stepen zaštite. Kada je reč o usklađenoj reakciji, u traktore REX4 serije sada se ugrađuje i elektronski sistem upravljanja pomoću kojega rukovalac može da definiše vreme odziva zakretanja točkova, odnosno otpor na upravljačkom točku. Ovo rešenje, koje predstavlja kombinaciju elektronike mehanike i hidraulike, uz korišćenje GPS, pruža mogućnost potpuno automatskog okretanja na uvratinama, za šta će Landini na predstojećem sajmu EIMA u Bolonji biti nagrađen najvećim priznanjem za tehničku inovaciju. Nezavisno vešanje prednje osovine, uz sistem suspenzije kabine i sedišta, takođe utiče na dostizanje visokog komfora u radu. U traktore se ugrađuje prednja osovina standardne širine i uske širine samo jedan metar, što je stvorilo priliku da se REX4 proizvode i u verziji maksimalne širine 1.003 milimetra. Na specijalizovanim traktorima REX4 karakteristična je ugradnja opreme koja je "rezervisana" za takozvane ratarske traktore, to jest prisutne su optimizovane kontrole, moduli za izmenu podataka, GPS sistem navigacije, kao i ISOBUS. Proizvođač korisnicima na raspolaganje stavlja i izbor tri različite vrste transmisije, modularnu Four Speed sa sinhronizovanim brzinama u tri ranga, odnosno 12h12 brzina. Ova transmisija opciono ima i Ponjer Shuttle, koji omoguđava izmenu brzine pritiskom na dugme na palici menjača bez korišćenja pedale spojnice. Takođe, rukovalac na palici može birati i mod brzina Hi ili Lo, a promena stepena na ovaj način je, kako se pokazalo, veoma laka, bez otpora, kao i promena smera kretanja. U ovoj varijanti korisnik ima izbor 32h32 brzine. T-tronic Ponjer Shift transmisija je takođe opcija, a obezbeđuje izbor 48h16 brzina u tri ranga: visokom, srednjem i niskom. Priključno vratilo može biti sa 540/540E, zatim 540/1.000 i 540/540E/1.000/1.000E obrtaja u minuti. Automatsko priključno vratilo dostupno je u kombinaciji sa sistemom elektronskog kačenja u tri tačke, što korisniku pruža maksimalnu kontrolu priključnog oruđa, posebno prilikom okretanja na uvratinama.\nI hidraulični sistem je ponuđen u različitim varijantama. U baznoj verziji, ovaj sistem ima dvostruku pumpu, koja obezbeđuje kapacitet 50 litara u minuti za zadnje poluge i izvode hidraulike, i 28 litara u minuti za upravljački sistem. Opciono, traktori mogu biti opremljeni trostrukom pumpom kapaciteta 44+41+28 litara u minuti, koja osim zadnjih poluga i izvoda hidraulike opslužuje i prednje hidrualične izvode, kao i upravljački sistem. Traktori su opremljeni sa do sedam pari izvoda hidraulike, odnosno do tri mehanički i četiri elektronski kontrolisana. Hidraulični ventili se na modelu REX4-120 GT, ovogodišem finalisti "Traktora godine 2019", u radu mogu kontrolisati i preko upravljačke palice, džojstika "sve u jednom", čija primena povećava efikasnost u radu. Maksimalna podizna moć na zadnjim polugama modela GT je 3,4 tone, dok prednjih iznosi 1,4 tone. Modeli nove redizajnirane serije traktora REX4 će, kao i drugi modeli italijanskog proizvođača Landini, korisnicima u Srbiji biti dostupni preko generalnog zastupnika, kompanije "Delta agrar".


Poslanici SDP Srbije, kroz rad Zelene poslaničke grupe, u borbi i doprinosu za zdravu životnu sredinu – SDP Srbije\nPoslanici SDP Srbije, kroz rad Zelene poslaničke grupe, u borbi i doprinosu za zdravu životnu sredinu\nPočetna/Vesti/Poslanici SDP Srbije, kroz rad Zelene poslaničke grupe, u borbi i doprinosu za zdravu životnu sredinu\nZelena poslanička grupa (ZPG) u Narodnoj skupštini Republike Srbije, na seminaru održanom u Beogradu, izdvojila je tri prioritetne teme koje će biti okosnica u radu ove neformalne poslaničke grupe, a to su: borba protiv klimatskih promena, zalaganje za smanjnje zagađenja i saradnja sa lokalnim samoupravama na rešavanju pitanja problema u oblasti životne sredine.\nZelena poslanička grupa privukla je veliko interesovanje narodnih poslanika, najveće za dvanaest godina rada i postojanja. Okuplja 30 članova iz različitih poslaničkih grupa, posvećenih zajedničkom cilju, a to je zdrava životna sredina.\nSvesni činjenice da je Srbija trenutno među najzagađenijim zemljama Evrope, što je posledica višedecenijskih nagomilanih a nerešenih problema i nedovoljnih ulaganja, članovi ZPG složili su se da stanje životne sredine mora da bude jedan od prioriteta Vlade Republike Srbije, a na korist i dobrobit svih građana.\n– Budući da je zdrava životna sredina jedna od tekovina Evropske unije, povećanje ulaganja u zaštitu životne sredine nije samo potreba, već i obaveza Srbije čije je strateško opredeljenje Evropska unija – rečeno je na seminaru Zelene poslaničke grupe.\nUčesnici seminara izrazili su očekivanje da tokom ove godine Srbija otvori Poglavlje 27, koje se odnosi na životnu sredinu i klimatske promene, i započne pregovore. Takođe, Srbiju čeka i donošenje Zakona o klimatskim promenama za koji postoji nacrt, a članovi ZPG izrazili su interesovanje u kojoj fazi izrade je nacrt zakona i kada će se predlog zakona naći u skupštinskoj proceduri.\nJedan od zaključaka seminara je da se budi svest javnosti o značaju očuvanja životne sredine, ali je takođe istaknuta i značajna uloga narodnih poslanika na zagovaraju javnih politika koje se odnose na građane, kao i pokretanje komunikacije i procesa dijaloga sa građanima kada je u pitanju životna sredina. Takođe, jedan od zaključaka je da mlade treba edukovati kako da čuvaju životnu sredinu, a starije kažnjavati za njeno narušavanje i ugrožavanje.\nZa poslaničku grupu Socijaldemokraske partije Srbije jedan od prioriteta je zalaganje za odgovoran pristup životnoj sredini i prirodi, jer zdrava životna sredina doprinosi preventivi i zaštiti zdravlja stanovništva. U vreme velikih pandemija, kakva je i ova sa virusom korona, čovek nije samo žrtva, već i njen uzročnik, jer unistavanjem životne sredine mi narušavamo balans u prirodi i na taj način podstičemo pojavu i razvoj novih i nepredvidivih pojava i bolesti. Ne smemo smetnuti sa uma da životna sredina i očuvana priroda i biodiverzitet predstavljaju i ogroman ekonomski potencijal jedne zemlje.\nJasmina Karanac, koordinatorka Zelene poslaničke grupe


Republika Srpska: Podaci zabrinjavajući, broj zaraženih naglo raste | Tuzlanski.ba\nRepublika Srpska: Podaci zabrinjavajući, broj zaraženih naglo raste\nDijeljenja: | 11.9.2021. u 21:09\nDirektor Doma zdravlja Banjaluka Nevena Todorović izjavila je da su podaci o zaraženima od virusa korona izuzetno zabrinjavajući, te da se u Univerzitetskom kliničkom centru Republike Srpske na respiratoru nalazi 37 lica i da niko od tih pacijenata nije vakcinisan.\n“Kod nas u Banjaluci od ukupno testiranih broj pozitivnih na kovid 19 se kreće i do 50 odsto. Mi dnevno u proteklih 10 dana imamo prijavljenih oko 200 pozitivnih lica koji se otkriju putem PCR testa ili brzog antigenskog testa”, rekla je večeras Todorovićeva za Alternativnu televiziju.\nOna je navela da trenutno u ambulanti u Docu usluge dobija oko 2.000 aktivno pozitivnih lica.\n“Imamo lica koja su pod zdravstvenim nadzorom i koja su u izolaciji. Broj zaraženih naglo raste u proteklih nekoliko dana, krivulja rasta samog virusa u populaciji je izuzetna strma i očekujemo u narednih četiri do pet nedjelja da će ovakav rast ići i dalje i nakon toga očekujemo da bi se mogao zaustaviti”, navela je Todorovićeva.\nOna je rekla da ima zaraženih vakcinisanih lica, ali ne u velikom procentu.\n“U procesu vakcinacije u Banjalukac imamo oko 40.000 građana, oko 8.000 građana je primilo jednu dozu, a 32.000 građana je primilo dvije doze. Od ukupnog broja vakcinisanih sa jednom dozom samo 3,38 odsto je razvilo simptome bolesti, odnosno zarazilo se naknadno korona virusom, dok je od ukupno revakcinisanih lica negdje oko četiri odsto razvilo simptome ili se naknadno zarazilo”, dodala je Todorovićeva.\nOna je navela da pacijenti koji su vakcinisani, ako se zaraze virusom korona, imaju lakše simptome, imaju temperature manju od 38, kijavicu, curenje iz nosa, malaksalost i kašalj, ne razviju čersto upalu pluća, ali ako je razviju ne bude u teškom obliku.\nTodorovićeva je rekla da je u Domu zdravlja Banjaluka od 10. marta dato oko 73.000 vakcina različitih proizvođača i da nije bilo ozbiljnih neželjenih reakcija.\n“Kada uzmemo podatak koliko ima Banjaluka lica koji su stariji od 18 godina i kada vidimo koliko smo vakcinisali lica, nažalost, ne možemo biti zadovoljni odzivom na vakcinaciju. Prema našim podacima, mi smo vakcinisali jednom dozom oko 25 odsto naših građana sa banjalučke regije”, istakla je Todorovićeva.\nOna je navela da se samo u situaciji kada je 75 odsto građana vakcinisano može razmatrati ublažavanje određenih protivepidemijskih mjera.\nTodorovićeva je rekla da postoji interes građana za primanje treće doze vakcine, posebno građana koji imaju neke teške i hronične bolesti i zdravstvenih radnika koji rade na posebnim mjestima.\n“Sa Ministarstvom zdravlja i socijalne zaštite i Institutom za javno zdravstvo razmatra se o momentu kada ćemo započeti sa aplikacijom te treće doze i svakako ćemo ići po prioritetnim kategorijama”, najavila je Todorovićeva.\nOna je naglasila da za sada nema potrebe za nekim rigoroznijim mjerama u Banjaluci.\nTodorovićeva je dodala da podržava uvođenje kovid propusnica, ističući da bez toga očigledno virus neće biti stavljen pod kontrolu zato što građani odbijaju ili odugovlače sa vakcinacijom.\nOna je rekla da u Banjaluci ima učenika koji su u izolaciji i koji su na bolničkom liječenju, dodajući da oni imaju lakšu kliničku sliku bolesti, ali da njihovo stanje zahtijeva bolničko liječenje.\n“Situacija je drugačija u odnosu na prošlu godinu, tada nismo imali ovako veliki broj oboljele djece i djece koja su u izolaciji nito smo imali ovakav tok i način dejstva virusa u samoj populaciji”, rekla je Todorovićeva.\nOna je apelovala da građani pristupe procesu vakcinacije, ističući da je Vlada Srpske obezbijedila veliki broj vakcina.\n“Ukoliko nam građani ne pomognu i ne odluče da se vakcinišu, bojim se da ćemo u narednom period imati ozbiljan problem u funkcionisanju zdravstvenog sistema”, rekla je Todorovićeva i dodala da vrhunac četvrtog talasa tek predstoji. (Srna)\nKljučne riječi: izdvojeno, korona virus, rast, RS, zaraženi\nBh. bodybuilder Mirnes Husanović osvojio NPC IFBB Pro kartu…\nOd posljedica COVID-a umrlo skoro isto Amerikanaca koliko i…\nKomšić s Guterresom: Susjedne države BiH još uvijek posmatraju…\nBiH: Krajem septembra stabilnije i toplije vrijeme\nPredsjednik Evropskog parlamenta hospitalizovan zbog upale pluća


Prezentacija Global Citizen programa ~ Mreza Kreativnih Ljudi\n22.4.16 desavanja, kultura, mladi, volontiranje No comments\nStudentska organizacija AIESEC u utorak 26. aprila sa početkom od 19h na Univerzitetu Metropolitan organizuje prezentaciju Global Citizen programa, volonterskih mogućnosti u inostranstvu.\nOvaj program praksi čini mreža projekata širom sveta koji se bave temama kao što su multikulturalnost, tolerancija, edukacija mladih i širenje svesti o globalnim problemima, poput ljudskih prava, obrazovanja i liderstva.\nNa prezentaciji će govoriti studenti koji su bili na Global Citizen praksi, članovi AIESEC-a koji će predstaviti sam program kao i pomoć i podršku studentima u procesu pronalaženja i realizacije prakse.\nOni koji žele da prisustvuju prezentaciji volonterskih mogućnosti, potrebno je da obezbede svoje mesto popunjavanjem PRIJAVE.\nRusija, Rumunija, Mađarska, Italija, Turska, Grčka, Slovačka, Maroko i Egipat su samo neke od zemalja u kojima ovog leta možeš obaviti svoju Global Citizen praksu u trajanju od 6 – 8 nedelja.\nViše informacija o Global Citizenu možete pronaći na našem sajtu, a o samom eventu na sledećem linku: https://www.facebook.com/events/1176639142368607/


Pomoćnica ministra Biljana Barošević na prezentaciji projekta „Međunarodna Drinska regata za osobe sa invaliditetom DRINA NAS SPAJA 2017“\nPomoćnica ministra za rad, zapošljavanje, boračka i socijalna pitanja, Biljana Barošević, prisustvovaće u sredu 16. avgusta 2017. godine, u 16:00 časova, u Svečanoj sali Gradske opštine Savski venac, ul Kneza Miloša 69, prezentaciji uspešne realizacije projekta Udruženja „Sve je moguće“, pod nazivom „Međunarodna Drinska regata za osobe sa invaliditetom DRINA NAS SPAJA 2017“ i uručivanju zahvalnica saradnicima i donatorima.\nPomoćnica ministra, Biljana Barošević, koja je bila prisutna na dan održavanja rafting trke u okviru ove manifestacije, će se ovom prilikom obratiti i uručiti medalje najuspešnijoj deci u boćanju, kao i zahvalnice saradnicima i donatorima ovog projekta.\nMinistarstvo za rad, zapošljavanje, boračka i socijalna pitanja pružilo je podršku organizaciji tradionalne prekogranične regate za osobe sa invaliditetom „DRINA NAS SPAJA 2017“, koja pored osoba sa invaliditetom sa prostora cele Srbije, okuplja i učesnike iz inostranstva.\nMinistar Đorđević na sastanku sa predstavnicima Nacionalne organizacije osoba sa invaliditetom Srbije\nMinistar za rad, zapošljavanje, boračka i socijalna pitanja Zoran Đorđević, sastao se sa predstavnicima Nacionalne organizacije osoba sa invaliditetom Srbije – NOOIS, koja predstavlja krovnu organizaciju i okuplja više od 870.000 osoba sa invaliditetom i njihovih pravnih zastupnika uključenih u organizacije i saveze organizacija osoba sa pojedinačnim i različitim vrstama invaliditeta.\nMinistar Đorđević je naglasio ”Osobe sa invaliditetom zaslužuju više i bolje. Treba koliko već od danas da zajedno i intezivnije radimo na svim segmentima; finansijskim, normativnim, pa i medijskim”.\nTokom sastanka, ministar Đorđević je istakao da se ne razmatra nikakvo ukidanje ni smanjivanje njihovih prava i da je on, kao i Sektor za zaštitu osoba sa invaliditetom uvek otvoren za razgovor, da su tu da se zajedno sa predstavnicima NOOIS-a bore za interese osoba sa invaliditetom i da je saradnja države i nevladinog sektora od ključnog značaja za njihovo rešavanje.\nPomoćnica ministra u sektoru za zaštitu osoba sa invaliditetom, Biljana Barošević, izjavila je da za bolju saradnju između Sektora i lokalnih samouprava ima prostora i da može biti unapređena i predložila zajedničke posete Ministarstva i NOOIS-a jedinicama lokalnih samouprava kako bi na najbolji mogući način zastupali i ispunili zajedničke interese.\nPomoćnica ministra otvorila V Međunarodnu rafting trku za osobe sa invaliditetom\nPomoćnica ministra za rad, zapošljavanje, boračka i socijalna pitanja, Biljana Barošević, otvorila je ovog vikenda održanu petu po redu Međunarodnu regatu za osobe sa invaliditetom u mestu Vrhpolje kraj Ljubovije na Drini.\nNa ovoj manifestaciji koju organizuje Udruženje osoba sa invaliditetom „Sve je moguće“ iz Beograda, i koja obuhvata i 8. Regatu za osobe sa invaliditetom - spust niz reku Drinu, učestvuje više od 150 ljudi.\nPomoćnica ministra u sektoru za zaštitu osoba sa invaliditetom je na cilju podelila pehare za treće, drugo i prvo mesto. Treće mesto osvojila je ekipa osoba sa invaliditetom „Zajedno smo jači“ iz Beograda, drugo mesto osvojila ekipa više udruženja osoba sa invaliditetom iz Koprivnice, Hrvatska, a treće mesto više udruženja osoba sa invaliditetom iz Tuzle, Bosna i Hercegovina).\nMinistarstvo za rad, zapošljavanje, boračka i socijalna pitanja pružilo je podršku organizaciji tradionalne prekogranične regate za osobe sa invaliditetom, koja pored osoba sa invaliditetom sa prostora cele Srbije, okuplja i učesnike iz inostranstva.\nPomoćnica ministra Biljana Barošević izjavila je da će Ministarstvo za rad, zapošljavanje, boračka i socijalna pitanja u narednom periodu obratiti veću pažnju na ovakve događaje koji će doprineti da se osobe sa invaliditetom uključe u sve oblasti života.\nPomoćnica ministra za zaštitu osoba sa invaliditetom prisustvovala predstavljanju projekta Socijalno uključivanje osetljivih grupa kroz sticanje IT veština\nPomoćnica ministra za rad, zapošljavanje, boračka i socijalna pitanja Biljana Barošević, koja se nalazi na čelu Sektora za zaštitu osoba sa invaliditetom, prisustvovala je danas predstavljanju projekta „Socijalno uključivanje osetljivih grupa kroz sticanje IT veština“.\nČlan Gradskog veća i predsednik Saveta za zapošljavanje Grada Beograda, Dragomir Petronijević, i podsekretarka za socijalnu zaštitu, Jasmina Ivanović, predstavili su danas rezultate ovog projekta.\nU okviru ovog projekta održana je petomesečna škola programiranja u kojoj je učestvovalo 96 osoba sa invaliditetom, a realizovali su ga Gradski centar za socijalno preduzetništvo Beograda i Centar za IT edukaciju.\nOpšti cilj sprovođenja projekta je podsticanje pune društvene uključenosti osoba sa invaliditetom. Uspešna realizacija projekta pokazaće da ove osobe mogu obavljati poslove visoke složenosti i time dati puni doprinos razvoju društva kao celine.\nMinistarstvo za rad, zapošljavanje, boračka i socijalna pitanja će i u budućnosti pružati stručnu i finansijsku podršku udruženjima građana koja realizuju projekte čiji je cilj unapređenje položaja osoba sa invaliditetom i kojima se osnažuju njihovi lični kapaciteti, povećava stepen njihove uključenosti u sve sfere društvenog života zajednice.


Zaključci sa Međuvladine konferencije EU i Crne Gore u Luksemburgu - Evropska služba za spoljnu akciju\nEEAS > Regionalne politike > Zaključci sa Međuvladine konferencije EU i Crne Gore u Luksemburgu\n23/06/2021 - 13:36\nGlavni prioritet za Crnu Goru je ispunjavanje privremenih mjerila utvrđenih u poglavljima vladavine prava, rekao je evropski komesar za susjedstvo i proširenje Oliver Varhelji na konferenciji za medije nakon Međuvladine konferencije EU i Crne Gore (IGC), održane 22. juna 2021. u Luksemburgu.\n„Bilo mi je drago kada sam čuo od premijera da je Crna Gora posvećena da postigne ovaj cilj i vrlo detaljan plan za rešavanje otvorenih pitanja u oba poglavlja vladavine prava. Sada je ključno za sve političke aktere u Crnoj Gori - bilo Vladu, Parlament i pravosuđe - da ovu posvećenost pretvore u opipljive rezultate. Ovo je ključno za dalji napredak u procesu pridruživanja, cilj koji podržava velika većina crnogorskih građana“, rekao je Varhelji.\nU ime portugalskog predsjedavanja EU, portugalska državna sekretarka za evropske poslove Ana Paula Zacarias rekla je da je IGC veoma važan za jačanje dijaloga između država članica EU i Crne Gore s ciljem da pomogne usredsrediti napore na ključne reforme koje su potrebne.\n„EU pozdravlja napore koje je učinila Crna Gora, najnaprednija zemlja u procesu pristupanja. Primijetili smo da će se unapređenje pregovora i dalje voditi napretkom Crne Gore u pripremama za pristupanje “, rekla je Zacarias.\nPremijer Zdravko Krivokapić napomenuo je da je Crna Gora vodeća na putu pridruživanja EU, podvlačeći da su na Međuvladinoj konferenciji crnogorski zvaničnici dobili uvjeravanja da će to biti proces zasnovan na zaslugama. Rekao je da, ako želi da ubrza proces pristupanja, Crna Gora mora postići nacionalni konsenzus o ključnim pitanjima. Premijer se sastao sa visokim predstavnikom EU za spoljne poslove i bezbjednosnu politiku i potpredsjednikom Evropske komisije Žozefa Borelom, koji je pohvalio jasan geostrateški kurs Crne Gore.\n„Pozdravljajući neporecive napore Crne Gore u reformi vladavine zakona, Borrell se složio da je potrebna veća jasnost u pogledu preostalih kriterijuma za poglavlja 23 i 24, praćeni većom opipljivošću i kredibilitetom procesa pristupanja“, navedeno je u Vladinom saopštenju.\nOvo je prva Međuvladina konferencija EU-Crna Gora u okviru nove metodologije Evropske komisije (EK) u pristupnim pregovorima između Brisela i Podgorice.


U Bosni i Hercegovini oko 10.000 izbjeglica i migranata treba utočište i pristup osnovnim uslugama za nadolazeću zimu, tvrdi se u obrazloženju\nT. LAZOVIĆ 20.10.2020\nEKSKLUZIVNO EU hitno šalje 50 miliona KM za migrantske centre!\nIlegalni migranti su sigurnosni i humanitarni problem\nEvropska komisija zatražila je hitno odobravanje blizu 50 miliona maraka u borbi s migrantskom krizom u Bosni i Hercegovini, saznaje „Dnevni avaz“. Naime, Brisel namjerava preraspodijeliti budžet Evropske unije kako bi se pronašla sredstva za reakciju našoj zemlji, a s obzirom na to da se bliži zima, a broj ilegalnih migranata u BiH je i dalje visok. Neophodno je, kako ističu, osigurati novac za migrantske centre.\nKako potvrđuju dokumenti koji su u posjedu našeg lista, Komisija traži da se u okviru budžetske stavke „Višedržavni programi, regionalna integracija i teritorijalna saradnja“ osigura dodatnih 25 miliona eura.\nFaksimil dokumenta EU: Problem s finansiranjem migrantskih centara\n- Trenutno finansiranje u okviru Instrumenta pretpristupne pomoći (IPA) osigurano je samo do oktobra/novembra, a aktivirana dodatna sredstva iz humanitarne pomoći i Instrumenta za doprinos stabilnosti i miru su ograničena. Sredstva u okviru IPA-e III vjerovatno će biti dostupna tek krajem 2021., nakon donošenja nove generacije programske dokumentacije i provedbenih pravila. Stoga Komisija neće moći nastaviti podupirati upravljanje aktuelnom migracijskom krizom. Zaustavljanjem finansiranja prihvatnih centara u zemlji ugrozili bi se mnogi životi i povećali rizici za unutrašnju sigurnost i migracijski pritisak na granici EU. Stoga su potrebna hitna rješenja i povezana finansijska sredstva - navedeno je u zahtjevu.\nOdmah u opticaj\nNo, kako saznajemo, spomenuta sredstva neće biti upućena bh. vlastima, već organizacijama koje upravljaju migrantskim centrima koje pomaže Unija.\n- Zatraženih 25 miliona eura odobrenih sredstava za preuzimanje obaveza brzo će se pustiti u opticaj kao bespovratna sredstva upućena Međunarodnoj organizaciji za migracije (IOM), koja već upravlja prihvatnim centrima koje finansira EU u saradnji s međunarodnim i humanitarnim partnerima u zemlji - istaknuto je.\nOsim toga, zatraženo je da se odmah isplati i 11 miliona eura u već odobrenim sredstvima za plaćanje. Bosna i Hercegovina se već mjesecima suočava s krizom bez presedana u kojoj hiljade migranata u svakom trenutku borave na njenoj teritoriji, veliki broj van migrantskih centara u pokušaju da se domognu teritorije Evropske unije. Upravo je EU nedavno usvojila novu strategiju borbe protiv ilegalnih migracija, s posebnim naglaskom na zapadni Balkan.\nNa šta IOM troši novac\nMeđunarodna organizacija za migracije je, kako su ranije javili mediji, od septembra 2018. dobila 50 miliona eura, a većina je utrošena.\n- Oko 7 miliona eura je potrošeno na jednokratne troškove uspostave prihvatnih centara za migrante, uključujući stvari kao što su kupovina smještajnih i sanitarnih kontejnera; troškove izgradnje i obnove potrebnih za stavljanje ovih centara u funkciju (npr. uspostava kuhinja i vešeraja te izgradnja potrebne infrastrukture, tj. voda, struja, otpad), nabavka kreveta, dušeka, opreme za kuhinje, stolovi za ručavanje i klupe, te oprema za registraciju; kupovina ili iznajmljivanje velikih šatora i vanjskih grijalica i agregata. Oko 25 miliona eura je potrošeno na humanitarnu pomoć, uključujući hranu i prehrambene namirnice, sklonište, voda i sanitacija, operativne troškove centrima, neprehrambene proizvode kao što su higijenski paketi, odjeća i deke, troškovi osiguranja i zaštite, zdravlja i obrazovanja djece migranata. Važno je, također, naglasiti da IOM nije jedini akter potrošnje - izjavio je Piter van der Overart (Peter Van der Auweraert), šef misije Međunarodne organizacije za migracije (IOM) u BiH.\nDanas u "Avazu": EU šalje 50 miliona KM za migrantske centre!\n20.10.2020 u 07:35\n19.10.2020 u 11:34\nMigranti Brisel IOM Evropska unija


► Tiodorović: Nema razloga za strah a ima za oprez, oscilacije u broju\n"Nalazimo se u situaciji kad moramo očekivati oscilacije, i povećanje i smanjenje broja novootkrivenih pozitivnih", rekao je Tiodorović, za Televiziju Prva.\nOn je naveo i da moramo biti svesni da imamo povećani obim testiranja, "čak možda više testirasmo nego svi oko nas, što je dokaz da brinemo da populacija bude zbrinuta na vreme".\nPrema njegovim rečima, u naredne dve nedelje mogu se očekivati oscilacije, a "nada se da ćemo do kraja meseca doći u stabilnijeg stanje".\nGovoreći o najnovijem ublažavanju mera, on je rekao da "nema razloga da ne bude potupno eliminisan limit na otvorenom".\n"Odavno smo to predlagali", rekao je Tidorović, povodom odluke Kriznog štaba, čiji je član, da se omoguće okupljanja na javnom prostoru bez ograničenja.\nOn je rekao da na stadionima, otvorenih sportskim borilištima, ima dovoljno prostora da se ljudi rasporede i poštuju fizičku distancu od jednog metra.\nKako je rekao, ograničenja moraju da postoje u zatvorenom prostoru, kao i da je takvom prostoru neophodno nositi zaštitnu masku.\nNa pitanje da li ima potreba da se izbori i druge aktivnosti odlažu, on je rekao da "sve može da teče svojim tokom, ali pod pažnom" svih koji rade na zdravstvenoj preventivi.\n"Možemo nastaviti sve aktivnosti normalno, ali sa dužnom pažnjom", rekao je Tiodorović.


Početak/Hronika/UHAPŠENE NIŠLIJE ZBOG PORNOGRAFIJE: Mladić razmenjivao eksplicitan sadržaj sa devojčicom putem Snepčeta\nPripadnici Ministarstva unutrašnjih poslova, u saradnji sa Posebnim odeljenjem za borbu protiv visokotehnološkog kriminala Višeg javnog tužilaštva u Beogradu, u nastavku akcije „Armagedon“ uhapsili su F. Đ. (1997) i N. J. (1971) iz Niša, zbog postojanja osnova sumnje da su izvršili krivično delo prikazivanje, pribavljanje i posedovanje pornografskog materijala i iskorišćavanje maloletnog lica za pornografiju.\nКako se sumnja F. Đ. je izvršio i krivično delo iskorišćavanje računarske mreže ili komunikacije drugim tehničkim sredstvima za izvršenje krivičnih dela protiv polne slobode prema maloletnom licu, saopštio je MUP.\n„U drugoj akciji, policija je uhapsila N. J. jer je, kako se sumnja, u dužem vremenskom periodu putem interneta preuzimao i skladištio sadržaje nastale iskorišćavanjem maloletnih lica u pornografske svrhe“, navodi se u saopštenju.\niskorišćavanje maloletnog lica pedofil pornografija


Palestinci povukli izaslanike iz četiri zemlje EU – Cafe.ba\nPalestinci povukli izaslanike iz četiri zemlje EU\nRAMALA – Palestinska uprava opozvala je izalasnike u Rumuniji, Češkoj, Mađarskoj i Austriji nakon što su ambasadori ovih zemalja prisustvovali izraelskom prijemu povodom premještanja Ambasade SAD u Jerusalim.\nU saopštenju Ministarstva spoljnih poslova Palestinske uprave navodi se da su ambasadori ovih članica EU prisustvovali prijemu u nedjelju, 13. maja , dan prije nego što su SAD premjestile svoju ambasadu u Jerusalim.\nU saopštenju se navodi da Ministarstvo ovo učešće vidi kao veliko kršenje međunarodnog prava i rezolucija UN “koje potvrđuju da je Jerusalim okupiran od 1967. godine i zabranjuju državama premještanje ambasada”.\nPalestinski predsjednik Mahmud Abas povukao je juče svog izaslanika u Vašingtonu.\nEU se protivi potezu prebacivanja Ambasade SAD iz Tel Aviva u Jerusalim.\nJapan se vraća nuklearnoj energiji uprkos TRAGEDIJI\nKamenovana do smrti jer je imala devet muževa\nNauka i tehnologija46 mins ago


Saglasnost za Dan Žandarmerije i uz sporni slogan\n25. juni/lipanj, 2013.\nPlakat za Dan Žandarmerije\nPoput rok koncerta ili nekog sličnog dešavanja, proslava Dana Žandarmerije, specijalne jedinice MUP-a Srbije, poslednih dana reklamira se plakatima na ulicama Beograda, ali i TV spotovima.\nNa bilbordima, kojima pozivaju građane na pokaznu vežbu, dominira međutim poruka: ”Bog i Žandarmerija čuvaju Srbiju”. To je otvorilo polemiku da li je takav način reklamiranja jedne policijske jedinice adekvatan, naročito u zemlji u kojoj su država i crkva strogo odvojeni Ustavom, te da li je za proslavu uopšte i dobijena saglasnost resornog ministarstva, zbog čega se pominjala i mogućnost otkazivanja čitave manifestacije.\nPremijer i ministar policije Ivica Dačić, potvrdio je međutim da će biti održani i pokazna vežba zakazana za četvrtak 27. jun na Adi Ciganliji i prijem najavljen za dan kasnije, u prostorijama Žandarmerije.\n„Za to je data saglasnost još pre više meseci, načelna saglasnost u okviru struktura policije i ne treba od toga praviti nikakvu dramu ili ulaziti u razne sukobe oko toga. To je pokazna vežba za građanstvo i na njoj neće biti prisutni nikakvi politički činioci, niti ima bilo kakve veze sa nekom zvaničnom proslavom ili obeležavanjem. Zvanična proslava i obeležavanje njihove slave će biti 28. juna u komandi Žandarmerije. Tako da je ovo više predstava za javnost nego što je bilo kakva proslava u kojoj će učestvovati rukovodstvo MUP-a i policije“, rekao je Dačić.\nŽandarmeriju, u poslednje vreme, prate brojne afere. U delu javnosti je od samog početka kritikovano formiranje posebnog odreda po uzoru na nekadašnju Jedinicu za specijalne operacije, čiji su pojedini pripadnici bili članovi zloglasnog kriminalnog Zemunskog klana i direktno učestvovali u ubistvu premijera Srbije Zorana Đinđića. Buru je nedavno izazvala i zakletva Žandarmerije koju je pisao lično njen komandant Bratislav Dikić, u kojoj se poziva na odbranu Kosova i to u trenutku u kome je sporazum sa Prištinom bio na dohvat ruke. Za tu zakletvu, koja glasi:\n“Pobedićemo ili poginuti za Srbiju koje nema bez Kosova”, premijer i ministar policije je rekao da više ne treba da se koristi.\nTakođe, u toku je i istraga protiv nekoliko članova Žandarmerije osumnjičenih za reketiranja i iznude u gradu Nišu, a stranice novina punili su i navodi o tome da su pripadnici Žandarmerije na teritoriji Gamzigradske banje iskopavali zemljište u potrazi za zlatom.\nAutor dokumentarnog serijala o JSO i urednik nedeljnika „Vreme“, Filip Švarm, smatra da ne postoji ni jedan razlog iz kog bi se Žandarmerija, uoči vežbe na Adi, reklamirala na takav način, osim potrebe koju za tim imaju neki njeni vodeći ljudi.\n„Ovi bilbordi su na mene ostavili prilično porazan utisak. Odmah sam se setio onih bilborda svojevremeno „Terorizam je bolest, pozovite doktora“ kako se reklamirala Jedinica za specijalne operacije. Ne vidim kome je potrebno da se na taj način reklamira Žandarmerije osim očigledno vodećim ljudima u Žandarmeriji, pre svega njenom komandantu koji na ovaj način pokazuje neku moć, kao da je Žandarmerija četvrta grana vlasti u Srbiji“, kaže Švarm. Potsetimo, natpis „Terorizam je bolest, pozovite doktora“, uz sliku vuka sa razjapljenim čeljustima, stajao je i na majcama momaka koji su dolazili na suđenja Miloradu Ulemeku – Legiji, nekadašnjem komandantu JSO, osuđenom na 40 godina zatvora zbog učešća u ubistvu premijera Đinđića.\nInače, Pripadnici Žandarmerije glavni su i akteri trenutno aktuelnog muzičkog spota grupe „Amadeus“, u kome se pojavljuje i sam Bratislav Dikić.\nPremijer i ministar policije Ivica Dačić, u tome ne vidi ništa sporno.\n„Koliko sam se upoznao sa dokumentacijom koju mi je dao direktor policije, zahtevu ove grupe „Amadeus“ se izašlo u susret, kao i u mnogim drugim slučajevima snimanja različitih filmova ili raznih drugih stvari koje se često dešavaju, da se omogući snimanje nekih kadrova sa jedinicama Žandarmerije. Oko toga ne treba sada praviti nikakvu posebnu dramu“, kaže Dačić.\nPomenuti muzički spot se završava istom porukom koja je i glavni slogan predstojeće manifestacije: ”Bog i Žandarmerija čuvaju Srbiju”. U sekularnoj državi, među čijim je stanovnicima veliki broj ateista i pripadnika drugih naroda i religija, takav slogan upućen od jedne policijske jedinice čiji je zadatak da štiti državu i njene građane, nije prijatno zazvučao u baš svim ušima. Aktivistikinja iz Novog Pazara Aida Ćorović, koja predvodi organizaciju „Urban-IN“, ukazuje da je moralo mnogo više da se razmišlja o porukama koje se upućuju povodom manifestacije jedne državne službe.\n„Pa lepo je da se neko uopšte setio da pita ateistu, Bošnjaka, Bošnjakinju i tako dalje, kako se uopšte oseća kada se jedna takva stvar pojavi javno i kada postane upadljiv i upečatljiv momenat. Pre svega što se radi o Žandarmeriji, što se radi o instituciji koja bi trebalo da bude institucija svih nas, da čuva sve nas... Ali, bojim se da smo mi odavno oguglali i otupeli na takve stvari. Nas zaista, kao građane ove potpuno uništene zemlje, svakodnevno bombarduju desetine svakojakih gluposti koje ne bi mogli da prođu u jednoj normalnoj, demokratskoj zemlji“, rekla je Aida Ćorović.\nSlogan koji prati predstojeći Dan Žandarmerije, postao je predmet i satiričnih komentara. Tako je beogradski portal www.njuz.net objavio naslov: „Žandarmerija će na pokaznoj vežbi izvesti simulaciju spasavanja Srbije uz pomoć Boga“.


Fudbalski reprezentativac Srbije Darko Lazović definitvno karijeru nastavlja u Veroni, objavio je danas član Serije A.\nLazović je danas doputovao u Veronu na medicinske preglede i kada ih prođe potpisaće trogodišnji ugovor. Lazović u redove povratnika u najači rang italijanskog fudbala dolazi kao slobodan igrač jer mu je istekao ugovor sa Đenovom.\nNa stolu je imao ponudu i Crvene zvezde, ranije se povezivao sa Atalantom i Lacijom, ali su mu planovi bili vezani samo za Italiju i potpisao je za Veronu, gde će ponovo sarađivati sa trenerom Ivanom Jurićem, kao u Đenovi.\nLazović je prošle sezone imao tri gola i četiri asistencije na 34 utakmice u italijanskom prvenstvu i odličnim igrama stigao je do dresa reprezentacije Srbije.\nOdigrao je utakmice protiv Nemačke (1:1) i Portugalije (1:1) u martu, kao i protiv Ukrajine (0:5) u junu, dok je ukupno sakupio osam nastupa za “Orlove”.


Vlada Republike Srbije utvrdila je 10. maja 2018. godine:\nPredlog zakona o posebnim uslovima za realizaciju projekta izgradnje stanova za pripadnike snaga bezbednosti,\nPredlog zakona o presađivanju ljudskih organa i\nPredlog zakona o ljudskim ćelijama i tkivima.\nTakođe, usvojen je i:\nPredlog zakona o izmenama i dopunama Zakona o matičnim knjigama,\nPredlog zakona o dopunama Zakona o ograničavanju raspolaganja imovinom u cilju sprečavanja terorizma i\nPredlog zakona o izmenama i dopunama Zakona o bezbednosti saobraćaja na putevima.\nPredlogom zakona o izmenama i dopunama Zakona o bezbednosti saobraćaja na putevima se omogućava brzina do 130 kilometara na čas na auto-putu.\nOvaj zakon se donosi iz potrebe da se usklade rešenja koja se odnose na ograničenje brzine na auto-putu sa većinom zemalja Evropske unije, zbog čega je do sada propisana brzina prema našem zakonodavstvu do 120 kilometara na čas povećana za 10 kilometara na čas.\nVlada je donela odluku o tome da se Poseban kolektivni ugovor za radno angažovanje estradno-muzičkih umetnika i izvođača u ugostiteljstvu primenjuje i na poslodavce koji nisu članovi Unije poslodavaca Srbije i koji nisu učestvovali u njegovom zaključivanju.\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je da je Vlada Republike Srbije utvrdila Predlog posebnog zakona o gradnji stanova za pripadnike vojske, policije i službi bezbednosti.\nMihajlović je ukazala na to da će pomenuti dokument omogućiti da u avgustu u Vranju počne izgradnja prvih stanova za pripadnike ovih službi.\nNakon usvajanja na sednici Vlade, očekujem da se to rešenje naredne nedelje nađe pred poslanicima u Narodnoj skupštini Republike Srbije, dodala je Mihajlović.\nPrema njenim rečima, stanovi za pripadnike snaga bezbednosti, po ceni od najviše 500 evra po metru kvadratnom, gradiće se prvo u Vranju, Kraljevu i Nišu, gde su već spremne lokacije.\nKrajem avgusta možemo očekivati početak radova u Vranju i Kraljevu, kao i u Nišu, gde su potpuno pripremljene lokacije. Za Beograd čekamo da se konstituiše nova gradska vlast, pa da počnemo razgovore o tome, navela je Mihajlović.\nU prvoj fazi projekta, u predloženih šest gradova, predviđeno je da se izgradi ukupno 1.578 stanova, i to po 400 stanova u Beogradu i Novom Sadu, 188 u Nišu, 190 u Vranju i po 200 u Kraljevu i Kragujevcu, navodi se u saopštenju Ministarstva građevinarstva, saobraćaja i infrastrukture.\nIzvor: Vebsajt Vade, 10.05.2018.


03.09.2017 u 22:00\nPredsednik Erdogan kao sultan Abdulhamid\nNacionalna obaveštajna služba Turske će na osnovu vanrednog dekreta, koji je usvojen ove sedmice, ubuduće biti direktno potčinjena predsedniku republike Redžepu Tajipu Erdoganu. Šef države će postavljati njenog šefa i druge funkcionere i ona će samo njemu polagati račune i podnositi izveštaj o svom radu. Prema dosadašnjoj praksi ta služba je bila vezana za premijera odnosno vladu.\n11.07.2016 u 20:05\nTurska bitka za ruske turiste\nU pokušaju da se spase što se još spasti može, turistički radnici u Turskoj započeli su odsudnu bitku za strane goste, pre svega za one koji stižu iz Rusije, Nemačke i Engleske. Ali, ova sezona je izgubljena, iako se u drugom delu godine očekuje veći broj gostiju iz Moskve koji su dosad bojkotovali Tursku zbog obaranja bombardera Su-24 u novembru prošle godine, Posle diplomatske poruke predsednika Tajipa Erdogana, u kojoj je izrazio „duboko žaljenje” zbog obaranja ruskog vojnog aviona, Vladimir Putin je podigao rampu sa putovanja ruskih turista u Tursku. Prvih 17 čarter aviona iz Moskve je već stiglo u Antaliju i druga mediteranska letovališta, koja su ove godine dosad uglavnom zvrjala poluprazna. Ali, ne samo zbog obaranja aviona i ubistava ruskog pilota nego i usled učestalih\n20.05.2016 u 09:47\nNovi premijer Turske verni Erdoganov sledbenik\nNaslednik premijera Ahmeta Davutoglua biće van Turske malo poznati političar Binali Jildirim, ministar transporta, pomorstva i komunikacija, dugogodišnji verni sledbenik predsednika Redžepa Tajipa Erdogana. Po tradiciji, Izvršni savet vladajuće Partije pravde i razvoja (AKP) i ovog puta je predložilo samo jednog kandidata – Jildirima – za predsednika stranke koji će, po funkciji, samim tim biti i premijer Turske. Do ove kadrovske promene dolazi posle neočekivanog povlačenja premijera Davutoglua, koji više očevidno nije mogao da nađe zajednički jezik sa šefom države Erdoganom, pre svega o promeni ustava i uvođenju predsedničkog sistema kao i oko saradnje sa Evropskom unijom u rešavanju izbegličke krize. „Nova vlada će u harmoniji sa svojim partijskim kolegama, a pre svega sa našim\n16.05.2016 u 17:59\nDavutoglu svedok na svadbi Erdoganove ćerke\nTurski predsednik Redžep Tajip Erdogan je u prisustvu 6.000 gostiju, među kojima je bilo više domaćih i stranih zvaničnika, udao svoju miljenicu stariju ćerku Sumeje, lepoticu, koja je godinama slovila kao najbolja prilika u Turskoj za kojom su uzaludno uzdisali mnogi mladići. Srećnik je Selčuk Bajraktar, sin Ozdemira, poznatog turskog proizvođača vojne opreme. „Konačno jedna lepa vest u Turskoj. Ljudima je dosta svakodnevnih izveštaja o podmetnutim bombama i žrtvama u Dijarbakiru, Istanbulu... o nesporazumima sa Evropskom unijom oko rešavanja problema izbeglica i ukidanja viza”, napisao je ovim povodom kolumnista istanbulskog „Hurijeta” Murat Jetkin. Svadba godine, kako je nazivaju pojedini mediji, organizovana je u subotu po podne u kulturnom centru „Jahja Kemal Bejati”, u Kučukčekadžeu,\n08.05.2016 u 08:05\nAtentat na tursko novinarstvo\nSve se odigralo u trenu, kao u nekom dobro režiranom kriminalističkom filmu, u pauzi suđenja ispred palate pravde u Istanbulu. „Ti si izdajnik naše domovine Turske”, uzviknuo je jedan 40- godišnjak i počeo da puca iz pištolja u pravcu poznatog turskog novinara Džana Dundara, glavnog i odgovornog urednika dnevnog lista „Džumhurijet”. Ispalio je tri metka, ali je promašio. U toj pucnjavi slučajno je lakše u nogu ranjen reporter lokalne televizije NTV, koji je sa lica mesta izveštavao ispred suda u Čaglajnu, u Istanbulu. Drama se odigrala u pauzi suđenja Dundaru i uredniku dopisništva tog lista iz Ankare Erdemu Gulu, kojima je odmah posle toga nastavljeno suđenje kao da se ništa nije dogodilo. Osuđeni su na po pet godina zatvora zbog „odavanja državnih tajni”. Zvanično još nije objašnjeno kako\n04.05.2016 u 09:08\nDavutoglu: Bezvizni režim ili puštamo migrante na Zapad\nDogovor Brisela i Ankare o rešavanju izbegličke krize, najbremenitije posle Drugog svetskog rata, na ozbiljnoj je proveri – ukoliko EU ne ukine vize za turske građane sporazum će postati mrtvo slovo na papiru. Turska preti da će u tom slučaju prestati da ispunjava obaveze prema migrantima i da će otvoriti kapije ka zapadnoj Evropi. Sporazum Evropske unije i Turske, koji se sprovodi od prošlog meseca, već daje određene rezultate. Smanjen je broj izbeglica koje preko Egeja stižu na grčka ostrva. Pripadnici evropske agencije Fronteks, u saradnji sa zemljama u regionu, dobrim delom su stali na put mafijašima koji su, uz ogromne nadoknade, krijumčarili te nesrećnike do zemalja EU, pre svega Nemačke, Austrije, Švedske. Mnogi su to u Egeju platili glavom. Posle višemesečnih pogađanja dve\n29.04.2016 u 20:04\nErdogan objavio rat novinarima\nIstanbul – Turska je najslobodnija zemlja na svetu za novinare, ali pod jednim uslovom: da ne kritikuju njegovo veličanstvo predsednika Redžepa Tajipa Erdogana. Ove reči je izgovorio jedan novinar istanbulskog dnevnika „Zaman”, u kome je vlada nedavno smenila ceo kolegijum i postavila svoje ljude, pošto je taj list podržavao „zaverenika” Fetulaha Gulena, verskog propovednika, koji je u Turskoj navodno stvorio „paralelne strukture” da obori vladu. Kada je u avgustu 2014. godine izabran za predsednika, Erdogan je primetno zaoštrio stav prema novinarima i prema građanima koji ga kritikuju na društvenim mrežama. U međuvremenu je pokrenut postupak protiv 1.840 lica koja su ga verbalno uvredila i ona prema članu 199. Krivičnog zakona mogu da budu osuđena na novčanu globu ili na zatvor do\n25.04.2016 u 10:00\nI Jeremeni i Turci nezadovoljni Obaminom ocenom zločina\nTurska i Amerika, ni sto godina posle velikog stradanja Jermena na prostorima osmanskog carstva, ne mogu da nađu zajednički jezik u oceni tog zločina, za koji mnogi tvrde da je prvi genocida koji se desio u 20. veku. Povodom pogroma Jermena, koji je počeo na jučerašnji dan pre 101. godinu, predsednik Barak Obama je (ponovo) izbegao da upotrebi reč „genocid”, ali je istakao da je to bio „Meds Jeghern” što je jermenski izraz za „veliku nesreću”. „To je bio prvi masovni zločin u 20. veku kada je milion i 500 hiljada ljudi deportovano, nestalo u maršu i masakrirano u vreme poslednjih dana otomanske imperije”, istaknuto je u subotnjem saopštenju Bele kuće. U Ankari su, iako nije upotrebljena reč genocid, nezadovoljni reagovanjem predsednika Obame. „Mi pozivamo američku\n10.04.2016 u 20:05\nTeror tera turiste iz Turske\nBombe koje u poslednje vreme gotovo svakodnevno potresaju Ankaru, Istanbul i mesta u jugoistočnoj Anadoliji, zavile su u crno stotine, hiljade porodica. Ali, eho tih (samo)ubilačkih napada i te kako odzvanja i u Berlinu, Londonu, Kopenhagenu, pogotovo među tamošnjim turistima koji su ovog leta bili planirali da se odmaraju u Turskoj. Sve je počelo krajem novembra prošle jeseni, kada su turski lovci u pograničnom području prema Siriji oborili ruski bombarder SU-24. Vlada u Moskvi, koja tvrdi da njen avion nije povredio turski vazdušni prostor, odmah je, pored sankcija, preporučila svojim građanima: ne idite u Tursku. Posete gostiju iz te zemlje su u decembru smanjene za 47 odsto.\n09.04.2016 u 21:05\nAmerikanci povukli civile iz baze u Turskoj\nStrah od reprize terorističkih napada u Ankari i Istanbulu prisutan je ne samo među strancima nego i među turskim građanima U strahu od novih terorističkih napada u Turskoj Amerikanci užurbano povlače civilni personal i članove porodica oficira koji su stacionirani u vazduhoplovnoj bazi Indžirlik na jugoistoku Anadolije. Više od 670 pripadnika američkog pomoćnog osoblja, žene i deca su preko Adane, Izmira i Mugle ove sedmice odleteli u Nemačku na putu ka SAD. Pentagon zajedno sa zemljama članovima međunarodne koalicije koristi bazu Indžirlik za napade na položaje Islamske države u Siriji i Iraku. „Taj potez smo povukli po naređenju Pentagona. Američki civili treba da napuste Tursku kako bi piloti i oficiri bez opterećenja mogli da se suoče sa izazovima u borbi protiv


Danas presuda Vlastimiru Đorđeviću\nHaški tribunal izreći će danas pravosnažnu presudu bivšem načelniku Resora Javne bezbednosti MUP Srbije Vlastimiru Đorđeviću za zločine na Kosovu 1999.\nĐorđević je 23. februara 2011. prvostepenom presudom osuđen na 27 godina zatvora. On je osuđen za zločine protiv čovečnosti i ratne zločine počinjene nad kosovskim Albancima od 1. januara do 20. juna 1999. godine.\nĐorđević se u prvom pojavljivanju pred sudom izjasnio da nije kriv ni po jednoj tački optužnice, a potom i po dopunjenoj verziji. General Đorđević je, međutim, prošle godine u završnici žalbenog postupka rekao da su na Kosovu činjeni zločini, kao i da je on sam učestvovao u prikrivanju tela ubijenih kosovskih Albanaca na više lokacija u Srbiji.\nOn je tada rekao da se kaje i uputio je izvinjenje žrtvama i raseljenim osobama sa Kosova. Đorđević je, pak, negirao da je imao vodeću ulogu u skrivanju leševa kosovskih Albanaca.


U TOKU KONKURS PO PROGRAMU “RELOAD” – Radio Televizija Caribrod\n12/03/2018 RT Caribrod\t0 Comments\tCaribrod, Dimitrovgrad, Javni konkurs, Konkurs, Opština Dimitrovgrad, Regionalni program lokalne demokratije na Zapadnom Balkanu – Reload, reload\nOpština Dimitrovgrad u partnerstvu sa programom Ujedinjenih nacija za razvoj, raspisala je javni konkurs u sklopu projekta Regionalni program lokalne demokratije na Zapadnom Balkanu – Reload. Konkurs je raspisan za projekte, koji su u skladu sa razvojnim ciljevima opštine Dimitrovgrad u 5 prioritetnih oblasti: podrška marginalizovanim grupama građana, lokalni ekonomski razvoj, mladi, razvoj održive poljoprivredne proizvodnje i očuvanje kulturne baštine. Dokumentacija za prijavu na Javni konkurs opštine Dimitrovgrad se može preuzeti do 24. marta, a rok za predaju aplikacija je 24. mart, do 15 sati.\nZa potencijalne učesnike konkursa u sredu, 14. marta biće održan informativni sastanak, na kome će kandidati biti upoznati sa načinom prijavljivanja i kriterijumima. Dvodnevna obuka o pisanju projekata za konkursa u sklopu ReLOaD projekta biće organizovana 15. i 16. marta u Edukativno obrazovnom centru.\n← DRŽAVNO – PRIVREDNA DELEGACIJA REPUBLIKE BUGARSKE BORAVIĆE 19. MARTA U ZVANIČNOJ POSETI REPUBLICI SRBIJI\nNIŠVILLE PO TREĆI PUT POKREĆE INICIJATIVU: NIŠ – EVROPSKA PRESTONICA KULTURE – 2025 →\nЗЛАТНА КАМИЛА ПОНОВО У РУКАМА ДИМИТРОВГРАДСКОГ ТЕАТРА\nU PRIPREMI STRATEGIJA RAZVOJA PREDŠKOLSKOG OBRAZOVANJA I VASPITANJA ZA PERIOD OD 2022. DO 2026. GODINE\n15/04/2021 15/04/2021 RT Caribrod\t0\n03/08/2016 RT Caribrod\t0


Selo u Srbiji koje je doživjelo neviđenu bruku: Žene muževima stavljale tablete za spavanje u hranu, iskradale se iz kuće i išle kod njih (FOTO) – Recepti za Vas\nNevjerojatno je na šta su sve pojedini ljudi spremni da urade samo da bi napravili nešto što su zacrtali, bez obzira kako će to uticati na živote ljudi oko njih, kao i na neke druge živote.\nTako su u jednom malom srpskom selu Geglja koje se nalazi u opštini Lebane žene iz toga sela preduzele neke zaista drastične korake samo da bi došle u priliku da varaju svoje muževe.\nO ovome se selu govorilo i u popularnoj TV emisiji DNK, čiju su ekipu upravo angažovali muževi žena iz toga sela jer su sumnjali u neke stvari, a nisu do kraja bili sigurni u njih.\nTako su dva muškaraca iz ovoga sela odlučili da učestvuju u ovoj emisiju i da podijele svoju prču i viđenje svoga slučaja jer su sumnjali da njihova djeca koju imaju sa svojim ženama nisu uopšte njihova. Jednostavno njih dvojica nisu mogla da više žive u neznanju dok slušaju stalna ogovaranja iza leđa kako ih žene konstantno varaju i da njihova djeca nisu njihova.\nStoga su pozvali TV ekipu emisije DNK, da oni otkriju pravu istinu, a tada je ekipa i saznala da mnoge žene u tome selu koriste metodu uspavljivanja svojih muževa sa tabletama za spavanje da bi nakon toga išle svojim ljubavnicima.\nDvojica učesnika su željeli sve da istjeraju na čistac, jer žele da znaju šta se stvarno dešava, a obojica su zbog stalnih tračeva i ogovaranja izgubili ugled koji su do sada imali u selu i žele na sve načine da taj ugled i vrate a istina je jedini način da se tako nešto i desi, barem po njima.\nSve detalje kao i rezultate nalaza ovoga bizarnoga slučaja možete da vidite u ovome videu a vjerujemo da ćete i sami biti frapirani cijelom pričom:


Braća Bitići su simbol propasti pravosuđa – SOCIALITAS\n4. July 2021. 4. July 2021.\nAmbasada SAD je izdala saopštenje preko Twittera da je sramota što se Goranu Radosavljeviću Guriju daju plakete, umesto da odgovara zbog zločina koji su učinili pripadnici jedinice kojom je komandovao, a to je ubistvo tri nedužna čoveka koje su protivzakonito oteli iz zatvora u kome su upravo odslužili banalnu kaznu za nezakonit prelazak državne granice, a potom odveli na svoj poligon i ubili.\nSramota koju za Srbiju predstavlja ubistvo braće Bitići, i činjenica da ljudi koji su pod sankcijama SAD učestvuju u najvišim telima stranaka na vlasti, govori sve o pravosuđu u Srbiji.\nU zemlji u kojoj ubice šetaju nekažnjeno, tužioci koji su za to nadležni predlažu Zagorku Dolovac za republičkog tužioca po treći put, a protiv toga desetine hiljada građana potpisuju peticiju, dok Vlada Srbije taj sramni predlog upućuje Skupštini po hitnom postupku, naravno da nije neobično da u sudovima vlada katastrofalno stanje kakvome svedoči medijsko izveštavanje. U sudovima kao sudije rade prostitutke, hostese, korumpirani podmladak vladajuće stranke koji reklamira advokate i od njih uzima reket, dok vrh sudske vlasti pokvareno ćuti i ne oglašava se, čekajući da ti disciplinski prekršaji zastare po izuzetno kratkim rokovima zastare koje su sami sebi propisali, valjda pozivajući se na svoju “nezavisnost”.\nSramota srpskog pravosuđa gora je od sramote srpske nagosti pred demokratijom, i upravo zato je neophodno da Stejt Department odlučno insistira na sankcijama prema svim nosiocima pravosudnih funkcija koji su učestvovali u sistemskoj korupciji pravosuđa i u predlaganju očigledno nedostojnih kadrova za najodgovornije pravosudne funkcije.\nNe može predsednica Visokog saveta sudstva biti neko ko ne postupa prema prostituciji u sudu, niti disciplinski tužilac može biti neko ko podlo ćuti i ne preduzima ništa kada je reč o otvorenom uzimanju reketa od advokata.\nNe može se više ćutati. Vreme je da se velike sile uključe u konkretno sankcionisanje pojedinaca bez kojih bi ubice braće Bitići bile u zatvoru. Jer, da oni koji drže ubice braće Bitići na slobodi nisu na funkcijama, ne bi bilo ni trgovine decom, ni zlostavljanja nemoćnih u socijalnim ustanovama, ni bogaćenja prljavih SNS sudija reketom od advokata, ni zataškavanja korupcije u višim tužilaštvima čija odeljenja za suzbijanje korupcije ne rade i odbacuju sve krivične prijave.\nBraća Bitići su slika moralnog posrnuća srpskog pravosuđa koje se ogleda i u svim drugim aspektima njegovog nerada ili koruptivnog rada.\nPrevious post:Apel sudijama i tužiocima\nNext post:Britanija i Nemačka za sankcije


Danas u svim gradovima RS protesti zbog Lajčakove odluke\nponedeljak, 29 oktobar 2007 10:55\nU organizaciji Srpskog pokreta nevladinih organizacija (SPONA) danas je u svim gradovima Republike Srpske održan protest u znak protivljenja posljednjim odlukama visokog predstavnika u BiH Miroslava Lajčaka. Kako su najavili, mirni prosvjed će se u ponedjeljak u Banja Luci održati u 14.00 sati na Trgu Krajine, dok će u ostalim gradovima i općinama u RS-u početi u 12.00 sati.\nBranislav Dukić, predsjedavajući SPONA-e je kazao da bi prihvaćanje Lajčakovih odluka "moglo da dovedu do unitarizacije BiH", te je pozvao građane na prosvjede, kako tvrde, kako bi se izrazilo protivljenje odlukama visokog predstavnika.\nDukić je kazao da su na prosvjede pozvani i lideri političkih stranaka iz RS-a i zastupnici, "koji bi svojim prisustvom trebalo da pokažu jedinstvo u odbrani RS-a".\nPantelija Ćurguz, predsjednik Boračke organizacije RS, rekao je da Lajčak svojim potezima nastoji da osiguraju formalno-pravnu pretpostavku da zajednički organi i institucije vlasti BiH mogu da funkcioniraju bez predstavnika srpskog naroda iz RS-u.\nOsim predstavnika boračkih kategorija u RS-u, podršku prosvjedima najavila je i Studentska unija RS-a, brojne druge nevladine organizacije, poduzeća, sindikati, a i druga preduzeća.